text: நநேரந்திர மோடி | - Part 2 நநேரந்திர மோடி பல அலுவலக பணிகளுக்கு இடையே பிரதமர் பேஸ்புக் மற்றும் டுவிட்டர் பக்கத்தை அவரே நிர்வகித்து கொள்கிறார் என தகவல் அறியும் உரிமைசட்டம் மூலம் தெரிவிக்கப் பட்டுள்ளது. பிரதமர் மோடி தலைமையிலான பாஜக அரசு மத்தியில் ஆட்சிப் ......[Read More...] December,22,15, — — நநேரந்திர மோடி "அள்ளிக்கொடுதார் " மோடி என எழுதுவது தவறா? நான் இந்த தலைப்பு போட்டிருக்கக்கூடாது தான்..ஆனால் "உணர்ச்சியைவிட" "உண்மை " வலிமையாய் இருந்ததால் போடவேண்டிய கட்டாயம் ஆம்..உத்ரகாண்ட் பாதிப்பில் மத்திய அரசின் உதவியில்லாமல் தம் மாநில மக்களை மீட்கும் கஷ்டத்தை உணர்ந்து அதுபோல வேறு மாநிலமுதல்வர் ......[Read More...] December,12,15, — — நநேரந்திர மோடி, வெள்ள நிவாரணம் அயோத்தியில் ராமர் கோயிலை கட்டும்தைரியம் பிரதமர் மோடிக்கு உண்டு. அயோத்தியில் ராமர்கோயில் கட்டுவது தொடர்பாக மோகன் பகவத் எடுத்துள்ள நிலைப்பாடு வரவேற்புகுரியது. தற்போது, ராமர்கோயில் கட்டும் பணியை தொடங்கும் தேதியையும் அவர் அறிவிக்கவேண்டும் என சிவசேனா வலியுறுத்தியுள்ளது. இதுகுறித்து சிவசேனா சாம்னாவில் வெளியிடப்பட்டுள்ள கட்டுரையில் கூறப்பட்டுள்ளதாவது:- ......[Read More...] December,5,15, — — அயோத்தி ராமர் கோயில், நநேரந்திர மோடி அனைத்து உதவிகளையும் மத்திய அரசு வழங்கும் மழை, வெள்ளத்தால் பாதிக்கப் பட்டுள்ள தமிழகத்திற்கு தேவையான அனைத்து உதவிகளையும் மத்தியஅரசு வழங்கும் என்று பிரதமர் மோடி தொலை பேசி வாயிலாக தமிழக முதல்வர் ஜெயலலிதாவிடம் தெரிவித்துள்ளார். தொடர்மழையால் சென்னை, காஞ்சிபுரம், திருவள்ளூர், கடலூர் உள்ளிட்ட ......[Read More...] December,2,15, — — தமிழகம் வெள்ளம், நநேரந்திர மோடி, மழை வெள்ளம் அந்நிய முதலீட்டுக்கு ஏற்றநாடாக இந்தியாவை மாற்றுவதற்கு பல சீர்த் திருத்தங்கள் செய்யப்படும், சரக்கு மற்றும் சேவைவரி அடுத்தவருடம் அமல்படுத்தப்படும் என்றும் சிங்கப்பூரில் நடந்த இந்திய சிங்கப்பூர் மாநாட்டில் பிரதமர் மோடி உறுதி படக்கூறினார். மேலும் ......[Read More...] November,25,15, — — சிங்கப்பூர், சிங்கப்பூர் பயணம், நநேரந்திர மோடி இந்தியாவில் வீசும் காற்று மாறிவிட்டது "ஏசியான் அமைப் பிலுள்ள பல ஆசியநாடுகள், இப்பிராந்திய பொருளாதார வளர்ச்சிக்கு தங்களால் ஆன பங்களிப்பை செய்துள்ளன. இப்போது இந்தியாவின் முறை. எங்களுக்கானகாலம் வந்துள்ளதாக நாங்கள் உணர் கிறோம். உலக பொருளாதாரம் சிறப்பாக இல்லை. ஆனால் ......[Read More...] November,21,15, — — ஏசியான், டிஜிட்டல் இந்தியா, நநேரந்திர மோடி, மேக் இன் இந்தியா பிரதமர் நரேந்திரமோடி ராணுவ வீரர்களுடன் சேர்ந்து தீபாவளியை கொண்டாடினார் பிரதமர் நரேந்திரமோடி பஞ்சாப் மாநில தலை நகரான அமிர்தசரஸில் உள்ள காசாபகுதிக்கு வந்தார். 1965-ம் ஆண்டு இந்தியாவுக்கும் பாகிஸ்தானுக்கும் இடையில் நடைபெற்ற போரில் வீர மரணம் அடைந்த இந்திய ராணுவ வீரகளுக்கு இங்குள்ள ......[Read More...] November,11,15, — — காசா, தீபாவளி பண்டிகை, நநேரந்திர மோடி, போர் நினைவு சின்னம் பிரதமர் மோடி டெலிபோனில் நிதிஷ் குமாருக்கு வாழ்த்து பீகாரில் முதல்மந்திரியாக நிதிஷ் குமார் மீண்டும் பதவி ஏற்கிறார். இதனை தொடர்ந்து பலரும் நிதிக்கு வாழ்த்து தெரிவித்து வருகின்றனர். பிரதமர் மோடியும் டெலிபோனில் நிதிஷ் குமாருக்கு வாழ்த்து தெரிவித்தார். ...[Read More...] November,9,15, — — நநேரந்திர மோடி 17 மாதங்களில், 19 கோடி பேருக்கு புதிதாக வங்கிச்சேவை வளர்ச்சிக்கு தடையாக இருந்த சிலஅம்சங்களை களைய, திடமான முடிவுகளை எடுத்தோம்; சிக்கனத்தை மேற்கொண்டோம்; நாட்டுமக்கள் முன்னேற்றத்தை மட்டுமே அடிப்படையாக வைத்து புதுமையான பல திட்டங்களை செயல்படுத்தியதால், பொருளாதாரம் முன்னேற்றம் அடைந்துள்ளது,'' பதினேழு மாதங்களுக்கு முன், ......[Read More...] November,7,15, — — நநேரந்திர மோடி, மோடி மங்கள்யான் வெற்றிகரமாக விண்ணில் ஏவப்பட்டதற்கு நநேரந்திர மோடி பாராட்டு மங்கள்யான் செயற்கை கோள் வெற்றிகரமாக விண்ணில் ஏவப்பட்டதற்கு நநேரந்திர மோடி விஞ்ஞானிகளுக்கு பாராட்டுதெரிவித்துள்ளார்.இதன் மூலம் இந்தியாவுக்கு சர்வதேசளவில் அங்கீகாரம் கிடைத்துள்ளது என கூறியுள்ளார். ...[Read More...]


49 ஆம் இலக்க ஆசனத்தில் எனக்கு அருகில் குருவிட்ட பண்டார.


நன்றி சூர்யா.


காவிரிப் போராட்டம்: பொய் வழக்குகளில் கைது செய்யப்பட்ட நாம் தமிழர் கட்சியினர் பிணையில் விடுதலை


வெறும் கணக்கு | சிறுகதைகள் (Short Stories in Tamil) தாமோதரன் மாமா வந்திருந்தார். காலை 6:30 மணிக்கு எங்களின் வீடு தேடி வருவது என்றால், அவர் அதிகாலை4மணிக்கே எழுந்து, வீட்டில் இருந்து கிளம்பியிருக்க வேண்டும். மாமாவின் வீடு, காட்டாங்கொளத்தூர் பகுதியில் இருந்தது. மின்சார ரயில் பிடித்துப் பயணித்து, கோடம்பாக்கத்தில் இறங்கி, நகரப் பேருந்து பிடித்து வடபழநி வந்து, வீடு தேடி நடந்து வந்திருக்க வேண்டும். அவரது முகத்தில் தூக்கமற்ற அசதியும் களைப்பும் படிந்திருந்தன. சோபாவில் கிடந்த நியூஸ் பேப்பரை எடுத்து ஒழுங்காக மடித்துவைத்துவிட்டு, ஓரமாக உட்கார்ந்துகொண்டார். நந்தினி அவருக்கு காபி கொண்டுவந்தபோது மாமா அதை மறுத்து தலை ஆட்டியபடியே, ”நான் காபி குடிக்கிறது இல்லை... விட்டுட்டேன்” என்றார். மாமாவுக்கு, அப்பாவைவிட நான்கு வயது அதிகம். ஆனாலும் உடலில் தளர்ச்சி இல்லை. ஆள் குள்ளம். நல்ல கறுப்பு. கசங்கிய வேஷ்டியைக் கட்டியிருந்தார். கயிறு சுற்றிய மூக்குக்கண்ணாடி, அவரின் சட்டைப் பையில் இருந்தது. தனது கையில் வைத்திருந்த மஞ்சள் பையை எடுத்து நீட்டியபடியே மாமா சொன்னார், ”ரமணா, இந்தக் கணக்கை ஒருக்கா பார்த்துரு. ஒரு மாசமா வெச்சுக்கிட்டே இருக்கேன்” என, பையில் இருந்த வெள்ளை பேப்பரையும் 40 பக்க நோட்டு ஒன்றையும் எடுத்தார். பேப்பரோடு நிறைய ரசீதுகளும் இணைக்கப்பட்டிருந்தன. ”இருக்கட்டும் மாமா... கணக்கு எல்லாம் எதுக்கு?” என்றேன். ”அப்படி இல்லை... காசு குடுத்தவன் நீ. கணக்கை ஒருதடவை முழுசா பார்த்துடணும்” என அழுத்தமாகச் சொன்னார். ”இதுலபோயி எப்படி மாமா கணக்கு பார்க்கிறது?” எனத் தயக்கத்துடன் கேட்டேன். ”அப்படிச் சொல்லக் கூடாது. சாவும் ஒரு செலவுதான். உங்க அப்பா இறந்துபோன அன்னைக்குக் காலையில என்கிட்ட இருபதாயிரம் ரூபாய் குடுத்தே. அப்புறம் மூணு மணிக்கு இன்னும் முப்பதாயிரம் ரூபாய் குடுத்தே. ஐஸ்பாக்ஸ்ல இருந்து மயானம் வரைக்கும் ஆன எல்லா செலவுகளையும் சேர்த்து 42,316 ரூபாய் ஆச்சு. மிச்சத்தை உன்கிட்ட தந்துட்டேன். இதுல கணக்கு இருக்கு.” ”நீங்க கூட இருந்து ஒத்தாசை செய்ததே பெரிய விஷயம். இதுல என்ன மாமா கணக்கு? அதெல்லாம் சரியாத்தான் இருக்கும்” என்றேன். ”இல்லை ரமணா. அப்படி விடக் கூடாது. ஒவ்வொரு காசும் நீ உழைச்சு சம்பாதிச்சது. கணக்கு பார்க்கிறது ஒண்ணும் தப்பான விஷயம் இல்லை. ஒண்ணைப் பத்தி முழுசா புரிஞ்சிக்கணும்னா, கணக்கு பார்க்கணும். அதுலயும் சாவுக் கணக்கைப் பார்த்தாதான், உலகம் இப்போ எப்படி இருக்குனு தெரிஞ்சுக்க முடியும்.” ”அதுக்கெல்லாம் எனக்கு நேரம் இல்லை மாமா. ஆபீஸ் போகணும். நிறைய வேலை கிடக்கு. இயர் எண்டு வேற” என்றேன். ”புரியுது. இதுக்கு அரை மணி நேரம் ஒதுக்கினா போதும். கணக்கை நானே விளக்கிச் சொன்னாதான் புரியும். நீ ஃப்ரீயா இருக்க நேரம் போன் பண்ணு, வர்றேன்.” ”இதுக்காக நீங்க அலைய வேண்டாம் மாமா. கணக்கு எல்லாம் மெதுவா பார்த்துக்கலாம்” என்றேன். ”உங்க அப்பா சாவுல நான் நிறையக் கத்துக்கிட்டேன் ரமணா. ராயப்பேட்டையில கம்மியான வாடகைக்கு ஐஸ்பாக்ஸ் கிடைக்குது. இது தெரியாம, ஒரு கடன்காரன் என்னை ஏமாத்தி ரெண்டாயிரம் ரூபாய் ஜாஸ்தியாப் பிடுங்கிட்டான். அப்புறம் அன்னைக்கு காபியும் நல்லாவே இல்லை. தெரியாம ராயர் கடையில சொல்லிட்டேன். அவன் லோக்கல் காபித்தூள் போட்டிருக்கான்போல, பூச்சிமருந்தைக் குடிக்கிற மாதிரியே இருந்துச்சு. ‘சாவு வீடுதானே, யாரு கேட்கப்போறா?’னு நினைப்பு. அம்பாள் மெஸ்ல சொல்லியிருந்தா, நல்ல காபி குடுத்திருப்பான். வாட்டர் கேன் வாங்கினது, மாலை, ஊதுபத்தி, பேப்பர் கப், பூ, ப்ளாஸ்டிக் சேர் வாடகைக்கு எடுத்தது, சாமியானா எல்லா செலவுகளும் ஜாஸ்தி. யார்கிட்டயும் பேரம் பேசவே முடியலை. முன்அனுபவம் கிடையாதே. இது பரவாயில்லை, சாவு வீட்டுக்கு வர்ற மனுஷங்களுக்கு செருப்பை எங்க விடுறதுனு தெரியலை. எதிர் வீட்டு முன்னாடி போட்டுட்டு ஒரே பிரச்னை. இதெல்லாம் உங்க அப்பாவுக்குப் பிடிக்காத விஷயம்.” ”விடுங்க மாமா, அவர் என்ன திரும்ப வந்து கேட்கவாபோறார்?” ”அப்படி விடக் கூடாது ரமணா. சாவு வீட்லதான் நம்மளை நிறையப் பேரு ஏமாத்துறாங்க. நினைச்சா ஆச்சர்யமா இருக்கு. சாவை வெச்சு, எத்தனையோ பேர் தொழில் பண்ணுறாங்க; கைநிறையச் சம்பாதிக்கிறாங்க. ஒவ்வொண்ணுக்கும் காசு, எதுவும் ஓசி கிடையாது. உதவிக்கு ஆள் கிடையாது.” ”இது ஒண்ணும் நம்ம கிராமம் கிடையாது மாமா, பல்லுல பச்சை தண்ணிகூட படாம கூடமாட இருந்து ஓடி ஆடி உதவி செய்றதுக்கு.” ”அதுவும் சரிதான். முன்னாடி எல்லாம் சாவு வீடுன்னா, தெருவே அமைதியா இருக்கும்; அழுகைச் சத்தம் மட்டும்தான் கேட்கும். இப்போ சாவு வீட்டுக்குள்ளே ஒரே செல்போன் பேச்சு... வம்பு... வழக்கடி. இது போதாதுனு நியூஸ் பேப்பர்ல வந்த பாலிட்டிக்ஸ் பற்றி சத்தமா அரட்டை அடிச்சுக்கிட்டு இருக்காங்க. ‘வாயை மூடிட்டு இருங்கடா’னு செவுட்டுல அறையலாம்போல இருந்துச்சு. அடக்கிக்கிட்டேன். மனுஷனுக்கு இதெல்லாம்கூடவா கத்துக்குடுக்கணும்?!” ”காலம் மாறிட்டு வருதுல்ல. சாவு வீடும் ஒரு சம்பிரதாயம் ஆகிருச்சு.” ”சிட்டியில ஒரு மனுஷன் செத்தா, இவ்வளவு செலவு ஆகும்னு இப்போதான் தெரிஞ்சுக்கிட்டேன். காசு இல்லாதவன் செத்தா, நிறைய அவமானப்படணும். அதான் எனக்கு பயமா இருக்கு.” ”நாங்க இருக்கோம், பார்த்துக்கிட மாட்டோமா? இதுக்கே இப்படிச் சொல்றீங்க, வெளிநாட்டுல கல்லறை நிலத்தை அட்வான்ஸ் புக் பண்ணி வாங்கிக்கச் சொல்றாங்க. அதுக்கு மாதத் தவணைத் திட்டம்கூட இருக்கு.” ”எதிர்காலத்துல மனுஷன் பொறக்கிறதும் சாகுறதும்தான் பெரிய தொழிலா இருக்கும்போல. ரமணா, நாலஞ்சு பேர் பில் தரலை. அதனால நானே ரசீது புக் ஒண்ணு வாங்கி, அதுல கையெழுத்து வாங்கிட்டேன். பரவாயில்லைதானே?” ”நாம என்ன ஆடிட்டிங்கா பண்ணப்போறோம். அதெல்லாம் தேவை இல்லை மாமா.” ”உங்க அப்பா பத்து பைசாவுக்குக்கூட டைரியில கணக்கு எழுதிடுவார். ஒருத்தர்கிட்டயும் பைசா பாக்கி வெச்சது இல்லை. நான் ஒருத்தன்தான் அவர் கடனைத் திருப்பித் தராத கடன்காரன்.” ”அப்படி பைசா பைசாவா எழுதி கணக்குப் பார்த்தா, தேவை இல்லாத கவலை வரும்; பிபி ஏறிப்போயிரும்.” ”காசு விஷயத்துல கவலைப்படுறது தப்பு இல்லை. உங்க ஜெனரேஷனுக்கு, காசோட அருமை தெரியலை. பத்து ரூபாய்தானேனு நினைக்கிறீங்க. பத்து ரூபாய்ங்கிறது எவ்வளவு பெரிய பணம்? எனக்குக் கல்யாணம் ஆன புதுசுல ஒரு மாச வாடகையே பத்து ரூபாய்தான். அதுகூட இல்லாம எத்தனையோ நாள் அவதிப்பட்டிருக்கேன். இன்னைக்கு ஸ்கூல் பசங்ககூட கையில் ஆயிரம் ரூபாய் நோட்டை எடுத்துக்கிட்டு கடைக்கு வர்றாங்க. ஆயிரம் ரூபாய் எல்லாம் இன்னைக்குப் பெரிய பணமே இல்லை. அந்தக் காலத்துல நூறு ரூபாய் நோட்டை நான் தொட்டுக்கூடப் பார்த்தது கிடையாது. ஒரே ஒருதரம் பேங்க்ல குடுத்தாங்க, கையில வெச்சிருக்கவே பயமா இருந்துச்சு.” ”இப்போ லட்சம் ரூபாயே பெரிய விஷயம் இல்லை மாமா” என்றேன். ”அதான் பிரச்னையே. என்னாலே இந்தக் கணக்கை வெச்சுக்கிட்டு நிம்மதியாத் தூங்க முடியலை. நேரம் ஒதுக்கிப் பார்த்துரியா!” என ஆதங்கமாகக் கேட்டார் தாமோதரன் மாமா. ”பார்க்கலைன்னா நீங்க விட மாட்டீங்கபோல. சரி, அடுத்த வாரம் கூப்பிடுறேன்” என்றேன். ”நந்தினி... பழைய துணி ஒண்ணு இருந்தா குடும்மா” எனச் சத்தமாகக் கேட்டார் மாமா. எதற்கு எனப் புரியாமல், பழைய துணி ஒன்றை நந்தினி தந்தபோது மாமா அதை வாங்கி, எனது மகனின் பள்ளிக்கூட ஷூவைத் துடைக்க ஆரம்பித்தார். ”சே! இதைப்போயி நீங்க செஞ்சுக்கிட்டு, விடுங்க... வைங்க மாமா” என்றேன். ”சும்மா பேசிக்கிட்டுத்தானே இருக்கப்போறோம். அப்படியே இதைச் செய்றதுல என்ன ஆகிடப்போகுது? ஸ்கூல் பசங்களுக்கு ஷூவைத் துடைச்சுப் பழக்கம் இல்லை. அந்தக் காலத்துல எல்லாம் ஷூல முகம் தெரியும். அப்படித் துடைப்பேன். இல்லைன்னா எங்க அப்பா மணிக்கட்டுலயே அடிப்பார்.” ”போதும் வைங்க மாமா” என, உரத்தக் குரலில் சொன்னேன். மாமா, ஷூவைத் துடைத்து வைத்துவிட்டுக் கேட்டார், ”உங்க அப்பாவோட பழைய டிரெஸ், மணிபர்ஸ், மூக்குக்கண்ணாடி, ஃப்ளாஸ்க், செப்பல்... எல்லாத்தையும் எடுத்து வைக்கச் சொல்லியிருந்தேனே... கட்டி வெச்சிருக்கியா?” ”அதை எல்லாம் வெச்சு என்ன செய்யப்போறீங்க?” ”ஹோம்ல குடுக்கப்போறேன். அவங்களுக்கு யூஸ் ஆகும்.” ”இதைப்போயி யாராவது குடுப்பாங்களா?” ”இந்த மாதிரி பேன்ட், ஷர்ட், செருப்பு இல்லாம எத்தனையோ பேர் கஷ்டப்படுறாங்க. அவங்களுக்கு உதவியா இருக்கும். எதுவும் வீணாப்போற விஷயம் இல்லை. நான் கிளம்புறேன். நந்தினி... வர்றேன்மா.” ”சாப்பிட்டுப் போங்க” என, நந்தினி உள்ளே இருந்தபடி குரல் கொடுத்தாள். ”இல்லை... காலையில அவிச்ச காய்கறிகள் மட்டும்தான். அதை வீட்ல செஞ்சிவெச்சுட்டு வந்திருக்கேன். போயி சாப்பிட்டுக்கிறேன்” என்ற மாமா கிளம்பும்போது அவர் அதுவரை உட்கார்ந்திருந்த சோபாவைத் துடைத்து, மடிப்பு நீக்கிச் சரிசெய்துவிட்டு புன்சிரிப்போடு வெளியேறினார். அவரைப் புரிந்துகொள்ளவே முடியவில்லை. அப்பா இறந்த நாளில், மாமா ஒற்றை ஆளாக உடன் நின்று ஓடியாடி வேலை செய்தார். இவ்வளவுக்கும் அப்பாவுக்கும் அவருக்கும் ஆகாது. அப்பா இருந்த நாட்களில், மாமா வீடு தேடி வந்ததே கிடையாது. ஆனால், மருத்துவமனையில் அப்பா இறந்துபோன தகவல் கேட்டு வந்த நிமிடம் முதல் இறுதிக் காரியங்கள் முடியும் வரை கூடவே இருந்தார். சாவு செலவுக்குக் கொடுத்த கணக்கைப் பார்த்துவிடச் சொல்லி இப்படி அலைந்துகொண்டும் இருக்கிறார். ‘என்ன மனிதர் இவர்..?!’ எனப் புரியவே இல்லை. மாமா போன பிறகு, கதவைச் சாத்திவிட்டு நந்தினி சொன்னாள், ”நீங்க கணக்கைப் பார்த்திருங்க. உங்க மாமாவை நம்ப முடியாது. சுத்த ஃப்ராடு... இதுலயும் கை வெச்சிருப்பார். பேச்சுவாக்குல தானே ரசீது போட்டு வாங்கி வெச்சிருக்கேன்னு சொல்றார் பார்த்தீங்களா? அது பித்தலாட்டம், ஃப்ராடுத்தனம்!” ”பணத்தை எடுத்தா எடுத்துட்டுப் போகட்டும். யாரு இத்தனை அக்கறையா கூடவே இருந்து கவனிப்பா? நான் மாமாவை நம்புறேன்” எனக் கோபமாகச் சொன்னேன். ”நம்புங்க... நல்லா நம்புங்க. ஆனா, கட்டின பொண்டாட்டியும் பெத்தப் புள்ளைங்களும் நம்பாமத்தானே அவரை வீட்டைவிட்டு விரட்டிவிட்டுட்டாங்க. ஒத்தைக் குரங்கா தனியா வாழுறார். அதை மறந்துராதீங்க” என்றாள் நந்தினி. ”அது நமக்குத் தேவை இல்லாத விஷயம். அப்பா சாவுக்கு, இவர்தான் கூடவே இருந்து பார்த்துக்கிட்டார். அந்தக் கணக்கை நான் பார்க்க மாட்டேன். எனக்கு அவர் மேல நம்பிக்கை இருக்கு” என்றேன். ”இப்படித்தான் உங்களை எல்லாரும் நல்லா ஏமாத்துறாங்க. ஏமாளியாவே இருந்துட்டுப்போங்க... யாருக்கு நஷ்டம்?” என்றாள் நந்தினி. ”பரவாயில்லை... இப்படி ஏமாளியாவே இருந்துட்டுப்போறேன்” எனப் பேச்சைத் துண்டித்துக்கொண்டு, குளிப்பதற்குக் கிளம்பினேன். நந்தினி, மாமாவை பற்றி இன்னும் ஏதேதோ சொல்லிக்கொண்டே இருந்தாள். எதையும் நான் கேட்டுக்கொள்ளவில்லை. சில வாரங்களுக்குப் பிறகு, ஒருநாள் மாமா என் அலுவலகத்துக்கே வந்து காத்திருந்தார். ”இங்கே எப்படி மாமா கணக்கு வழக்கு பார்க்கிறது? இது ஆபீஸ்” எனத் தயக்கத்துடன் சொன்னேன். ”அதுக்கு இல்லை... நாள் ஆகிட்டேபோகுது. கணக்கை வெச்சுக்கிட்டு என்னால நிம்மதியா இருக்க முடியலை. என் மேல உனக்குக் கோபம் ஒண்ணும் இல்லையே... இருந்தா சொல்லிடு” என தழுதழுத்தக் குரலில் கேட்டார் மாமா. ”அதெல்லாம் ஒண்ணும் இல்லை மாமா. நேரம் கிடைக்கலை அவ்வளவுதான். கணக்கு எதுவும் வேண்டாம்” என்றேன். ”அது என் சுமை. தட்டிக்கழிக்காதே. பத்து நிமிஷம் போதும். எல்லா பில்லையும் தனித்தனியா பின் பண்ணிவெச்சிருக்கேன். ஒரே ஒரு பார்வை பார்த்தா போதும்!” ”நான் உங்களை நம்புறேன் மாமா. காசு ஒண்ணும் பெரிசு இல்லை” என்றேன். ”அதான் பிரச்னையே... நீ என்னை நம்புறேல்ல. அதுக்காகத்தான் கணக்கைப் பார்க்கச் சொல்றேன் ரமணா. காசு விஷயத்துல ஒரு மனுஷன் மேல நம்பிக்கை வர்றதுதான் பெரிய விஷயம். என்னை என் பொண்டாட்டியே நம்ப மாட்டா. ஃப்ராடுனு திட்டுவா. ஆனா, நீ என்னை நம்புற. அப்போ கணக்கைப் பார்க்கத்தானே வேணும்” என்றார். ”உங்க முன்னாடி கணக்கு பார்க்க, எனக்கு இஷ்டம் இல்லை. அந்தப் பையைக் கொடுத்துட்டுப் போங்க... நானே கணக்கைப் பார்த்துக்கிறேன்.” ”அது சரிவராது. நானே விளக்கிச் சொல்ல வேண்டிய விஷயம் அதுல நிறைய இருக்கு. ஒரு ரூபாய்னாலும் ஏன் எடுத்துக் குடுத்தேன்னு நீ தெரிஞ்சுக்கணும்ல.” ”தெரிஞ்சு என்ன ஆகப்போகுது? ஏன் மாமா இவ்வளவு பதற்றப்படுறீங்க?” ”என் அனுபவம் அப்படி. ஊரே என்னை ஃப்ராடுனு சொல்லுதே. கேன்டீன்ல போயி உட்கார்ந்து கணக்கைப் பார்த்துரலாமா?” ”சரி வாங்க... கேன்டீனுக்குப் போவோம்!” என்றேன். இருவரும் ஆபீஸ் கேன்டீனுக்குப் போனபோது கூட்டமே இல்லை. ஓரமான டேபிளில் உட்கார்ந்து, தனது பையில் இருந்த பேப்பர்களை எடுத்து வைத்து, கணக்கை மறுபடியும் ஒருமுறை படித்து சரி பார்த்துக்கொண்டார். ரசீதுகளை முறையாக அடுக்கி, கணக்கைத் துல்லியமாக எழுதியிருந்தார். தனது இத்தனை வருட அனுபவத்தில் இப்படி ஒரு கணக்கை அலுவலகத்தில் எவரும் காட்டியதே இல்லை. அதைப் புரட்டிப் பார்த்துவிட்டு, ”சரியா இருக்கு மாமா” என்றேன். ”அப்படி இல்லை. ஒவ்வொண்ணுக்கும் நான் விவரம் சொல்ல வேண்டாமா?” எனக் கேட்டார். ”வேண்டியது இல்லை... போதும்” என அந்தக் காகிதங்களை அவரிடம் இருந்து வாங்கிக்கொண்டேன். ”ரொம்ப நன்றி ரமணா!” என்றார். ”எதுக்கு மாமா நன்றி?” என்றேன். ”எனக்கு பயமா இருந்துச்சு. ஏதாவது விடுபடல் இருக்குமோ... ஜாஸ்தி செலவு செய்துட்டேனோனு... உன் காசை நான் வீணடிச்சிரலயே?” எனக் கேட்டார். ”உங்க மனசு யாருக்கு வரும். இதுக்கு எப்படி நன்றி சொல்றதுனு தெரியலை” என்றேன். ”இந்தக் கணக்குல நான் நூத்தி இருபது ரூபா, ஆட்டோ செலவுக்குப் போட்டிருக்கேன். அன்னைக்கு மாலை வாங்கிறதுக்காக அவசரத்துல வேற வழி தெரியலை. பஸ்ல போனா லேட் ஆகிரும்னு அப்படிப் பண்ணிட்டேன். அந்தப் பணத்தைத் திருப்பிக் குடுத்துரவா?” ”என்ன மாமா இப்படிப் பேசுறீங்க?” ”மனசை உறுத்திக்கிட்டே இருக்கு ரமணா. சாவுக் கணக்குல அஞ்சு ரூபாய் ஏமாத்திட்டேன்னு யாராவது பேசிட்டா என்ன ஆகுறது? உனக்கு ஒரு விஷயம் தெரியாது. என் பொண்டாட்டி, புள்ளைங்க சொல்றது எல்லாம் உண்மை. நான் நிறையப் பேரை ஏமாத்தியிருக்கேன்; ஃப்ராடு பண்ணியிருக்கேன். ஆபீஸ்ல கள்ளக் கணக்கு எழுதி, பணத்தைச் சுருட்டியிருக்கேன். பொறுப்பு இல்லாம குடிச்சுட்டு செலவு பண்ணியிருக்கேன். ஒருதடவை, உங்க அப்பன் நூறு ரூபா பணத்தை என்கிட்ட கொடுத்து, சீட்டு பணம் கட்டச் சொன்னான். அதை நான் குடிச்சு செலவு பண்ணிட்டேன். நேர்ல பார்த்தா உங்க அப்பன் திட்டுவான்னு ஒளிஞ்சு திரிஞ்சேன். அயோத்தியா மண்டபம்கிட்ட ஒருநாள் பார்த்துட்டான். ‘காபி சாப்பிடலாம் வா...’னு கூட்டிட்டுப் போயி, காபி வாங்கிக் கொடுத்தான். பணத்தைப் பத்தி ஒரு வார்த்தைகூட கேட்கவே இல்லை. பஸ் ஏத்திவிட வரும்போது சொன்னான், ‘நீ கேட்டா, அந்தப் பணத்தைக் குடுத்திருப்பேன். பணமாடா முக்கியம்?’ அமைதியா தலை கவிழ்ந்து நின்னேன். ‘ஒரு ஆள் நம்மளை நம்பி பணம் குடுக்கிறதுங்கிறது ஒரு பரீட்சை. அதுல எவ்வளவு நேர்மையா இருக்கோம்னு நிரூபிக்கணும். ஏமாத்தினா, யாரும் உடனே தண்டிச்சிர மாட்டாங்க. ஆனா, அதுக்கு அப்புறம் உன்னை நம்ப மாட்டாங்க. அதான்டா பெரிய அவமானம். அப்படி ஏய்ச்சி... பிடுங்கி வாழ்றதுக்கு விஷத்தைக் குடிச்சுட்டு செத்துப்போயிரலாம். மனசாட்சிக்குப் பயந்தவன்தான்டா, கணக்கு எழுதுவான்; கரெக்டா கணக்குக் கொடுப்பான். உன்னைப் பார்த்தா எனக்குப் பரிதாபமா இருக்கு. நீ என்னை ஏமாத்தலை... உன்னையே ஏமாத்திட்டிருக்கே. இப்பவும் நான் உன்னை நம்புறேன். கை சுத்தமா இருக்கிறவனுக்குத்தான் மனசும் சுத்தமா இருக்கும். உனக்கு ஏதாவது பணம் வேணும்னா, கடனா கேளு. திருப்பிக் குடு. புரியுதா?’னு கேட்டார். எனக்கு செருப்பாலே அடிச்ச மாதிரி இருந்துச்சு. ‘நாம ஏன் இப்படி இருக்கோம்?’னு தலையைக் குனிஞ்சிட்டு நின்னேன். ‘செட்டியார் கடையில உனக்கு பாக்கெட் நோட்டும் பேனாவும் வாங்கித் தர்றேன். இனிமேலாவது ஒழுங்கா கணக்கு எழுதிப் பழகு’னு சொன்னதோடு, நோட்டும் பேனாவும் வாங்கித் தந்துட்டுப் போனார். அதுக்கு அப்புறம் நான் மாறிட்டேன். ஆனா, வீட்ல யாரும் என்னை நம்பலே. கணக்கு எழுதிக் காட்டினாக்கூட சந்தேகப்படுவாங்க. ஆபீஸ்ல பொய்க் கணக்கு எழுதி காசை அடிச்சிட்டேன்னு சஸ்பெண்ட் பண்ணிட்டாங்க. சம்பாதிக்காத ஆள் வீட்டுக்கு எதுக்குனு பொண்டாட்டி – புள்ளைங்க என்னை வெளியே அனுப்பிட்டாங்க. உங்க அப்பன் சாவுக்கு வேலை செய்தது, ஒரு சுயநலம். நான் நியாயமான ஆள்னு நிரூபிக்க ஒரு சந்தர்ப்பம். அதான் துல்லியமா செலவுக் கணக்கு எழுதி ஒப்படைச்சேன். நீயும் ஏத்துக்கிட்டே. இன்னைக்குதான் மனசு நிறைவா இருக்கு. நான் இப்படி கரெக்ட்டா கணக்குக் கொடுத்தேன்னு தெரிஞ்சா, உங்க அப்பன் சந்தோஷப்படுவான். பாவிப் பய செத்துட்டான்” என்றபடியே மாமா எழுந்துகொண்டார். பிறகு, தனது மஞ்சள் பையில் இருந்த பழைய காகிதம் ஒன்றை எடுத்து, யாரோ குடித்தபோது தரையில் சிந்திய காபியை குனிந்து சுத்தம் செய்யத் தொடங்கினார். யார் காலிலும் விழுந்து ஆசி வாங்க விரும்பாத எனக்கு, முதன்முறையாக தாமோதரன் மாமா காலில் விழுந்து ஆசி பெற வேண்டும் என அப்போது ஆசையாக இருந்தது! - ஜூலை 2015 கதை ஆசிரியர்: எஸ். ராமகிருஷ்ணன். ஒரு சிறிய தவறு அது. காலையில் வங்கியில் செலுத்துவதற்காக எடுத்து சென்ற அலுவலக பணத்தை பறிகொடுத்துவிட்டேன். இவ்வளவிற்கும் பணத்தை செலுத்துவதற்கு துணையாக என்னோடு பழனியப்பனும் வந்திருந்தான். எப்போதும் போலவே வங்கியின் வாசல் வரை ஒன்றாக வந்தோம். அப்போது ... கதை ஆசிரியர்: எஸ்.ராமகிருஷ்ணன் அன்று காலை பதினோறு மணிக்கு நாயை வைத்தியரிடம் அழைத்து போக வேண்டும் என்று முன்பதிவு செய்திருந்தாள் சியாமளா . உண்மையில் நாய் ஆரோக்கியமாகவே இருந்தது. ஆனால் அதன் சுபவாம் மாறியிருப்பதை தான் அவளால் புரிந்து கொள்ளவே முடியவில்லை. திருமணமாகி வரும்வரை ... கடவுளின் குரலில் பேசி கதை ஆசிரியர்: எஸ்.ராமகிருஷ்ணன் ஜான் வீடு திரும்பும் வழியில் விசாரணைக்காரர்களால் விசாரிக்கப்பட்டான். அவர்கள் கேள்விகள் எல்லாவற்றிற்கும் ஜானிடம் பதிலிருந்தது. அவர்கள் அந்த நாடகத்தைப் பற்றியே திரும்பத்திரும்ப கேட்டுக்கொண்டிருந்தார்கள். ஒவ்வொரு மாலையும் அந்த நாடகம் சதுக்கத்தில் நடைபெறுகிறது. தினமும் அதில் நடிக்கும் நடிகர்களின் எண்ணிக்கை ... வெறும் கணக்கு மீது4கருத்துக்கள் ‘வெறும் கணக்கு’ தாமோதரன் மாமா நெகிழ்வான கதாபாத்திரத்தில் அருமையான கதை. வ. விஐயரட்ணம் says: மிகவும் அருமையான கதை.உடனே படித்துவிட்டேன்.மற்ற கதைகளையும் படிக்க வேண்டும்என்ற ஆவலை ஏற்படுத்துகிறது.எஸ் ரா. அவர்களது மேடை பேச்சுக்களை மிக ஆர்வமாக கேட்டுக்கொண்டிருக்கறேன். அற்புதம். வெறும் கணக்கு கதைக்கு பொருத்தமான தலைப்பு. அருமையான கதை நரைத்து மூத்தவர்களே, கேளீர்! நரிவெரூஉத்தலையார் தாம் கண்ட அனுபவங்களை உலகோர்க்கு, உரைக்க விரும்பினார்: “பற்பல கொள்கைகள் பேசும் பெரியோர்களே! மீன் முள் போன்று, நரை மயிர் நீண்டு நிற்கக் கண்களைச் சுறுக்கிப் பார்க்கும் பயனற்ற முதுமையை ஏற்றுக் குனிந்தோர்களே! கேளுங்கள் ! மழுவை ஏந்தி வரும் எமன், பாசக் கயிற்றால் உம்மைக் கட்டிக் கதறக் கதற இழுக்கும் போது வருந்துவீர்களே. மாறிப் போன மாரி


source: wikipedia

text: வண்ணதாசன் என்ற புனைப்பெயரில் சிறுகதைகளும், கல்யாண்ஜி என்ற புனைப்பெயரில் கவிதைகளும் எழுதுபவரின் இயற்பெயர், சி.கல்யாணசுந்தரம் (S. Kalayanasundaram). இவர் தமிழ்நாடு, திருநெல்வேலியில் பிறந்தவர். இவரது தந்தை இலக்கியவாதி தி. க. சிவசங்கரன் ஆவார்.இவர் தந்தையும் சாகித்ய அகாதமி விருது பெற்றவர். நவீன தமிழ்ச் சிறுகதை உலகில் மிகுந்த கவனம் பெற்ற எழுத்தாளரான வண்ணதாசன், தீபம் இதழில் எழுதத் துவங்கியவர். 1962 ஆம் ஆண்டில் இருந்து இன்று வரை தொடர்ந்து சிறுகதைகள் எழுதி வருகிறார். இவரது 'ஒரு சிறு இசை' என்ற சிறுகதை நூலுக்காக இந்திய அரசின் 2016 ஆம் ஆண்டுக்கான சாகித்திய அகாதமி விருது கிடைத்தது. இவரது சிறுகதைகள் பல்கலைக்கழகங்களில் பாடமாக வைக்கப்பட்டிருக்கின்றன. இலக்கியச் சிந்தனை உள்ளிட்ட பல முக்கிய விருதுகளைப் பெற்றிருக்கிறார் வண்ணதாசன். 2016 விஷ்ணுபுரம் விருது இவருக்கு வழங்கப்பட்டிருக்கிறது..சூன் 10, 2018 இல் கனடா தமிழ் இலக்கியத் தோட்டம் எனும் அமைப்பு தமிழ் இலக்கியத்திற்கான வாழ்நாள் சாதனையாளர் விருதினை இவருக்கு வழங்கியது. தஞ்சைத் தமிழ்ப் பல்கைக்கழகம் மதிப்புறு முனைவர் பட்டத்தை வழங்கியுள்ளது. சிறுகதைத் தொகுப்புகள் கலைக்க முடியாத ஒப்பனைகள் தோட்டத்துக்கு வெளியிலும் சில பூக்கள் சமவெளி பெயர் தெரியாமல் ஒரு பறவை மனுஷா மனுஷா கனிவு நடுகை உயரப் பறத்தல் கிருஷ்ணன் வைத்த வீடு ஒளியிலே தெரிவது (உயிர்மை - சுஜாதா அறக்கட்டளை இணைந்து வழங்கிய 2011ஆம் ஆண்டில் சிறுகதைக்கான சுஜாதா விருதைப் பெற்றது) சில இறகுகள் சில பறவைகள் ஒரு சிறு இசை புதினங்கள் சின்னு முதல் சின்னு வரை கவிதைத் தொகுப்புகள் புலரி முன்பின் ஆதி அந்நியமற்ற நதி மணல் உள்ள ஆறு கட்டுரைகள் அகம் புறம் கடிதங்கள் வண்ணதாசன் கடிதங்கள் விருதுகள் கலைமாமணி சாகித்திய அகாதமி விருது விஷ்ணுபுரம் விருது மேற்கோள்கள் வெளி இணைப்புகள் சிறுகதைகள் அகம் புறம் கவிஞர்கள் தமிழக எழுத்தாளர்கள் கலைமாமணி விருது பெற்றவர்கள் சாகித்திய அகாதமி விருது பெற்ற தமிழ் எழுத்தாளர்கள் 1946 பிறப்புகள் வாழும் நபர்கள் இயல் விருது பெற்றவர்கள் திருநெல்வேலி மாவட்ட எழுத்தாளர்கள்


மகளுடன் அத்வானி! | தமிழ் அகம் பி.ஜே.பி-யில் பிரதமர் வேட்பாளராக நரேந்திர மோடியை தேர்வு செய்ததில் இருந்தே கட்சிக்குள் ஒரே முட்டல் மோதல்தான். அத்வானிக்கு குஜராத் மாநிலத்தில் காந்தி நகர் தொகுதி ஒதுக்கப்பட்டது. மோடி ஆதரவாளர்களால் சதி வேலைகள் நடைபெறுமோ என்று பயந்து, மத்தியப்பிரதேச மாநிலம் போபாலில்தான் போட்டியிடுவேன் என அத்வானி பிடிவாதம் செய்தார். ஆனால், க்ளைமாக்ஸில் கட்சியின் முடிவை ஏற்பதாக சொன்னவர், தொகுதி முழுவதும் தனது அன்பு மகள் பிரதிபாவுடன் கொளுத்தும் வெயிலில் பிரசாரம் செய்துவருகிறார் 86 வயதான அத்வானி. ‘அடுத்த தேர்தலில் பிரதிபா தேர்தலில் நிற்பார்’ என்கிறார்கள்! ஓட்டு போட்ட பச்சன் குடும்பம்! மும்பையில் உள்ள வாக்குச்சாவடிக்கு குடும்பத்தினருடன் வந்து அமிதாப் பச்சன் ஓட்டு போட்டதே வட இந்தியா மீடியாவால் பரபரப்பாகப் பேசப்படுகிறது. வாக்களித்துவிட்டு வெளியே வந்த பச்சனிடம், மீடியா கேள்வி எழுப்ப, சட்டென சிரித்த பச்சன் ”என்னுடைய இங்க் விரலால் என் ஐனநாயகக் கடமையை நிறைவேற்றிவிட்டேன்” எனச் சொல்லி குடும்பத்துடன் போஸ் கொடுத்தார். ஐஸ்வர்யா ராய் வெகு நாட்கள் கழித்து மீடியா முன் வந்ததால், அவரைப் பற்றி ஏதாவது எழுதாமல் இருந்தால் எப்படி என எண்ணினார்களோ... தெரியவில்லை. ‘மீண்டும் ஐஸ்வர்யா மாசமாக இருக்கிறார்’ என பற்ற வைத்துவிட்டன மீடியாக்கள். இதை அவசர அவசரமாக அவர்களே மறுத்து இருக்கிறார்கள். மீண்டும் மீண்டும் முட்டை! கடந்த தேர்தலின்போது, ஜெகன்மோகன் ரெட்டியை தாக்கிப்பேசி முட்டை, செருப்பு வீச்சை எதிர்கொண்ட சிரஞ்சீவி, இந்த முறை மோடியைத் தாக்கிப் பேசி முட்டை தாக்குதலை எதிர்கொண்டுள்ளார். ஆந்திர மாநிலத்தில் உள்ள மசூலிப்பட்டினத்தில் பிரசாரம் மேற்கொண்ட நடிகர் சிரஞ்சீவி... பி.ஜே.பி., தெலுங்கு தேசம், ஒய்.எஸ்.ஆர். காங்கிரஸ் கட்சிகளை விமர்சித்துப் பேசினார். தொடர்ந்து, ”வாஜ்பாய், அத்வானி போன்ற மூத்த தலைவர்களை ஓரங்கட்டியவர்; கொடுங்கோலன்; ஹிட்லர்” என மோடியை விமர்சித்துப் பேச... ஆத்திரமடைந்த சிலர், சிரஞ்சீவி மீது முட்டைகளை வீசி தாக்குதல் நடத்தினர். இதனால் அதிர்ச்சி அடைந்த சிரஞ்சீவி, ‘நடுவுல கொஞ்சம் பக்கத்தைக் காணோம்’ போல அவசர அவசரமாகப் பேச்சை முடித்துவிட்டு மூட்டை கட்டினார். உ.பி-யில் நான்கு முனை போட்டி உள்ள சூழலில், பகுஜன் சமாஜ் கட்சியின் தலைவரான மாயாவதி தனது கட்சியின் சார்பில் வேறு எந்த கட்சியிலும் இல்லாத வகையில் 19 முஸ்லிம்களுக்கும் 21 பிராமணர்களுக்கும் சீட் கொடுத்து இருக்கிறார். இது தலித் சமுதாயத்தினரிடம் அதிருப்தியை உருவாக்கி இருக்கிறது. தேர்தல் பிரசாரக் கூட்டத்தில் இதுபற்றி பேசும் அவர், ”பிற கட்சியினர் உங்களிடம் வந்து மாற்று சமுதாயத்துக்கு வாக்களிக்காதீர்கள் எனச் சொல்வார்கள். அதைக் கேட்காதீர்கள். நான் உங்களின் சகோதரி... தலித்களின் மகள்.. அந்த உரிமையில் கேட்கிறேன். எனது வேட்பாளர்களை யார் என்று பார்க்காதீர்கள். நானே போட்டியிடுவதாக நினைத்துக்கொண்டு எனக்காக வாக்களியுங்கள்’ என கெஞ்சும் குரலில் வாக்கு கேட்கிறார். அவரது பேச்சை மற்ற கட்சியினர் கிண்டலடிக்க... அடிக்கடி டென்ஷனின் உச்சத்துக்கே சென்றுவிடுகிறார் மாயாவதி! ‘சக்தி கொடு! சக்தி கொடு... இறைவா..!’ அமிர்தசரஸ் தொகுதியில் பி.ஜே.பி. சார்பாக அருண் ஜெட்லி போட்டியிடுகிறார். அவர் பங்கேற்ற தேர்தல் பிரசாரக் கூட்டத்தில் பேசிய மாநில வருவாய் துறை அமைச்சர் விக்ரம் சிங் மஜிதியா, சீக்கியர்களின் 10-வது மத குருவான குரு கோவிந்த் சிங் எழுதிய புத்தகத்தில் இருந்து ஒரு பாடலைப் பாடினார். கூட்டத்துக்கு வந்திருந்த பொதுமக்களை எழுந்து கைகளை உயர்த்தச் சொன்னவர், அந்தப் பாடலை அனைவரையும் திருப்பிப் பாடவைத்தார். ‘கடவுளே... எனக்கு சக்திகொடு. நல்ல விஷயங்களைச் செய்வதற்கு பலம் கொடு. எனது எதிரியை எதிர்கொள்ள அச்சப்படாமல் இருக்கச் செய். நியாயமான வெற்றி என் பக்கமாகவே இருக்கட்டும்’ என்ற பாடலில், ‘நிச்சயமான வெற்றி அருண்ஜெட்லி பக்கமாவே இருக்கட்டும்’ என மாற்றிச் சொன்னார். இந்த விவகாரத்தால் சீக்கியர்களை இழிவுபடுத்துவிட்டதாகச் சர்ச்சை கிளம்பியிருக்கிறது. ”அங்கே போனா அவங்க.. இங்கே வந்தா இவங்க!” தேர்தல் பிரசாரத்தில் அடுத்தடுத்து தாக்குதல்களை எதிர்கொண்டு வருகிறார் ஆம் ஆத்மி ஒருங்கிணைப்பாளர் அரவிந்த் கெஜ்ரிவால். தன் மீது நடத்தப்படும் தாக்குதல்களின் பின்னணியில் பி.ஜே.பி. இருப்பதாக, வாரணாசியில் பிரசாரம் மேற்கொண்ட கெஜ்ரிவால் குற்றம்சாட்டியிருந்தார். அடுத்து, அமேதி தொகுதியில் பிரசாரம் மேற்கொண்ட அவர், ”நான் செல்லும் இடங்களில் எல்லாம் என் மீது தாக்குதல் நடத்தப்படுகிறது. இது காங்கிரஸாரின் திட்டமிட்ட செயல். எந்த ஊரிலும் மோடி மீது காங்கிரஸார் தாக்குதல் நடத்தவில்லை. இது ஏன் தெரியுமா? மோடிக்கும் காங்கிரஸ் தலைவர் சோனியா காந்திக்கும் ரகசிய உடன்பாடு உள்ளது” என்று விளாசியிருக்கிறார். மோடி போட்டியிடும் தொகுதியில் தன்மீது பி.ஜே.பி-யினர் தாக்குதல் நடத்துவதாகவும், ராகுல் காந்தி போட்டியிடும் அமேதி தொகுதியில் தன்மீது காங்கிரஸார் தாக்குதல் நடத்துவதாக கைப்புள்ள ரேஞ்சுக்கு கதறுகிறார் கெஜ்ரிவால். உத்தரப்பிரதேச மாநிலம், சகாரான்பூர் தொகுதியில் போட்டியிடும் காங்கிரஸ் வேட்பாளர் இம்ரான் மசூத், மோடியைத் துண்டு துண்டாக வெட்டிக் கூறுபோடுவேன் எனப் பேசிய வீடியோ காட்சிகள் சமீபத்தில் வெளியாகி பெரும் பரபரப்பை ஏற்படுத்தியது. இந்த நிலையில், பீகார் மாநிலம், பகல்பூரில் ஐக்கிய ஜனதா தள கட்சியின் தேர்தல் பிரசாரக் கூட்டத்தில், பேசிய பகல்பூர் ஐஜத வேட்பாளர் சகுனி சவுத்ரி, ”மோடிக்கு எதிராக நாம் அனைவருமே ஒரே சக்தியாக ஒன்றிணைந்தால், அந்த மோடியை பகல்பூர் பூமியிலேயே அடக்கம் செய்துவிடலாம்” எனக் கூறினார். முதல்வர் நிதிஷ் குமார் அமர்ந்திருக்கும் மேடையிலேயே அவரது வேட்பாளர், இப்படி பேசியிருப்பதால், அரசியல் வட்டாரத்தில் ஏக பரபரப்பு. சைக்கிள் பிசினஸ் அமோகம்! உத்தரப்பிரதேசத்தில் முலாயம் சிங் யாதவ் தேர்தல் பிரசாரம் செய்த செய்தியைவிட, அவரது ஆதரவாளர்கள் பிரசாரத்தில் செய்த அலப்பறைகள்தான் ஹாட் டாபிக். முலாயம் சிங்கின் சின்னம் சைக்கிள் என்பதால், பலரும் பிரசாரத்துக்கு சைக்கிளிலேயே வந்தனர். இன்னும் சிலர் ஹெல்மெட் போட்டு சைக்கிளை ஓட்டி முலாயமுக்கு ஆதரவு திரட்டினர். குழந்தைகள் விளையாடும் சைக்கிள் பொம்மைகளையும் சிலர் பிரசாரத்தில் பயன்படுத்தினார்கள். இன்னும் சிலர் வாக்குப்பதிவின்போதுகூட சைக்கிளில் வந்து எதிர்க்கட்சிகளை கோபத்தின் உச்சத்துக்கே போகவைத்தனர். எது எப்படியோ... உத்தரப்பிரதேசத்தில் சைக்கிள் பிசினஸ் அமோகம்! பி.ஜே.பி-யில் மன்மோகன் சகோதரர்! திரைப்பட நடிகர்கள், தொழில் துறையினர் என்று முக்கிய பிரமுகர்களுடன் நடக்கும் மோடியின் அடுத்தடுத்த சந்திப்புகள்தான் பி.ஜே.பி-க்கு மிகப்பெரிய ஊக்கமாக இருக்கிறது. பிரதமர் மன்மோகன் சிங்கின் ஒன்றுவிட்ட சகோதரர் தல்ஜித்சிங் கோஹ்லி, பஞ்சாப் மாநிலம் அமிர்தசரஸில் நடந்த தேர்தல் பிரசாரக் கூட்டத்தில் மோடியின் முன்னிலையில் பி.ஜே.பி-யில் இணைந்தார். அந்தக் கூட்டத்தில், ”இன்று பிரதமர் மன்மோகன் சிங்கின் சகோதரர் பி.ஜே.பி-யில் இணைந்துள்ளார். இது நமக்குக் கூடுதல் பலத்தை அளிக்கும்” என நரேந்திர மோடி வரவேற்க... அதிர்ச்சியில் உறைந்துள்ளது காங்கிரஸ். ”தல்ஜித்சிங் நடத்திவரும் ஆயத்த ஆடை தொழிலில் போதுமான லாபம் இல்லை. அவருக்குப் பணம், பதவி தருவதாகச் சொல்லவே, அவர் பி.ஜே.பி-யில் இணைந்துவிட்டார்” என அவரது குடும்பத்தினர் விளக்கம் அளித்துள்ளனர். ”சகோதரர் என் கட்டுப்பாட்டில் இல்லை” என மன்மோகன் வெள்ளந்தியாக விளக்கம் சொல்லியிருக்கிறார். Previous: தலைவர்கள் தேர்தல் பிரசாரம் Next: பணம் கொடுப்பதைத் தடுக்க இரண்டு தேர்தல்கள் ஆகும்!


source: CulturaX

text: தற்போதைய பொருளாதார நெருக்கடியால் பாதிக்கப்பட்டுள்ள தொழிலாளர்களின் வாழ்க்கைத் தரத்தை உயர்த்த உதவும் ஆடைத் தொழில்துறை - Eyeview Sri Lanka தற்போதைய பொருளாதார நெருக்கடியால் பாதிக்கப்பட்டுள்ள தொழிலாளர்களின் வாழ்க்கைத் தரத்தை உயர்த்த உதவும் ஆடைத் தொழில்துறை Home » தற்போதைய பொருளாதார நெருக்கடியால் பாதிக்கப்பட்டுள்ள தொழிலாளர்களின் வாழ்க்கைத் தரத்தை உயர்த்த உதவும் ஆடைத் தொழில்துறை தற்போதைய பொருளாதார அழுத்தங்கள் மற்றும் அதிகரித்து வரும் வாழ்க்கைச் செலவுகளை சமாளிக்க அவர்களை ஊக்குவிக்கும் வகையில் ஆடை உற்பத்தியாளர்கள் தங்கள் ஊழியர்களுக்கு நிதி சார்ந்த மற்றும் நிதிசாரா உதவிகளை வழங்க நடவடிக்கை எடுத்துள்ளனர். இலங்கையின் மொத்த ஏற்றுமதி வருமானத்தில் 40%ஐப் பிரதிநிதித்துவப்படுத்தும் ஆடைத் தொழில்துறையானது இலங்கையின் ஏற்றுமதி வருமானத்தின் மிகப்பெரிய ஆதாரமாகும். "நாங்கள் மிகவும் கடினமான மற்றும் சவால் நிறைந்த நேரத்தை எதிர்கொள்கிறோம். இது போன்ற நேரத்தில், நமது தொழில்துறையானது உழைக்கும் சமூகத்தின் பலத்தில் தொடர்ந்து செயல்படுகிறது – மேலும் அவர்களின் நல்வாழ்வுக்காக உழைக்க வேண்டியது நமது முதன்மையான பொறுப்பு. ஆடைத் தொழிற்சாலை உரிமையாளர்கள் தங்கள் ஊழியர்களின் தேவைக்கேற்ப நலத்திட்டங்களைச் செயல்படுத்துமாறு கேட்டுக்கொள்கிறோம், மேலும் பலர் இந்தத் திட்டத்தை ஏற்கனவே செயல்படுத்தி வருகின்றனர்." என கூட்டு ஆடைகள் சங்கங்கள் மன்றத்தின் (JAAF) பொதுச் செயலாளர் யொஹான் லோரன்ஸ், தெரிவித்துள்ளார். சுமார் 80% ஆடை உற்பத்தியாளர்கள் வருடாந்த சம்பள உயர்வுகளுக்கு மேலதிகமாக அவர்களின் வாழ்க்கைச் செலவுகளை சமாளிப்பதற்குத் தேவையான கொடுப்பனவுகளை இப்போது அதிகரித்துள்ளனர். இது 25% அதிகரிப்பு மற்றும் இந்த மேம்பாடுகள் 2021 முதல் அமலுக்கு வந்துள்ளமை குறிப்பிடத்தக்கது. பாதுகாப்பு ஊழியர்கள் தங்கும் கூடங்கள், உணவகங்கள் மற்றும் பாதுகாப்பு ஊழியர்கள் போன்ற அவுட்சோர்ஸ் சேவைகள் உட்பட தொழிற்சாலைகளின் உள்ளக ஊழியர்களை வலுப்படுத்த சில தொழிற்சாலைகள் உலர் உணவு விநியோக திட்டங்களையும் தொடங்கியுள்ளதாக லோரன்ஸ் மேலும் குறிப்பிட்டார். சில தொழிற்சாலை தொழிலாளர்கள் வீட்டிற்கு எடுத்துச் செல்ல கூடுதல் உணவும் வழங்கப்படுகிறது, இது அவர்களின் குடும்ப உறுப்பினர்களுக்கு உணவை வழங்குவதற்கும் உதவும். குறிப்பாக SME துறையில் உள்ள ஊழியர்களுக்கு வழங்கப்படும் மற்ற சலுகைகள், குழந்தைகளுக்கான பள்ளி பாடப்புத்தகங்கள், இலவச மருத்துவ பராமரிப்பு மற்றும் கர்ப்பிணி தாய்மார்களுக்கு சிறப்பு உணவுப் பொதிகள் ஆகியவை இதில் அடங்கும். "எங்கள் ஊழியர்களுக்கு உதவுவதற்கும், இந்த கடினமான காலங்களில் அவர்கள் எதிர்கொள்ளும் சவால்களை சமாளிக்க அவர்களுக்கு அதிகாரம் அளிப்பதற்கும் நாங்கள் முன்னுரிமை அளிக்கிறோம்." என லோரன்ஸ் மேலும் வலியுறுத்தினார். Previous Postදේශගුණ විපර්යාස අවම කරමින් රටට දීර්ඝකාලීන ප්රතිලාභ අත්කර දීම සඳහා හරිත වැඩසටහන් ක්රියාවට නැංවීම Next PostAmong IT Decision-Makers, 85% See Urgent Shift in Focus to Consumers' Digital Experiences in New "Reprogramming the Enterprise" Report from WSO2


'தப்புத் தாப்பாய் ஒரு தப்பு' இந்தத் தலைப்பை படித்ததும் உங்களில் பலர்க்கு உதட்டில் புன்னகையும் மனசுக்குள் குழப்பமும் உற்பத்தியாகும். தப்பு என்பதே ஒரு தப்பான விஷயம். அதைத் தப்புத்தப்பாய் பண்ணினால் எப்படியிருக்கும்? தலைப்பில்தான் இந்தக் குழப்பம்..? கதையில் குழப்பம் சிறிதும் இல்லை. தப்பு செய்தவர்கள் சட்டத்தின் பார்வையிலிருந்து தப்பித்துக் கொண்டாலும், அல்லது சட்டத்தின் பார்வைக்கு கிடைத்தும் திறமையான வழக்கறிஞர்களை வைத்து சட்டத்தில் உள்ள ஓட்டைக்ளை உபயோகப்படுத்தி தப்பித்துக் கொண்டாலும் நீதி தேவதை ஏதாவது ஒரு வடிவில் வந்து அவர்க்ளை தண்டித்தே தீர்வாள் என்ற கருத்தை வலியுறுத்தும் விதமாக இந்த நாவலை ஒரு தொடர்கதையாக தினமணி நாளிதழில் எழுதினேன். கதையின் ஆரம்ப அத்தியாயத்தில் காயத்ரி என்ற இளம் பெண்ணும் சத்ய நாராயணன் என்ற இளைஞனும் எதிர்பாராத் விதமாய் தெருவில் சந்தித்துக் கொள்கிறார்கள். இருவரும் ஒரே பள்ளியில் படித்தவர்கள். காலம் இருவரையுமே உருமாற்றம் செய்து கொண்டாலும் ஒருவரை ஒருவர் அடையாளம் தெரிந்து கொண்டு உரையாடுகிறார்கள். "இப்ப என்ன பண்ணிட்டு இருக்கீங்க காயத்ரி?" காயத்ரி ஒரு புன்னகையோடு தன் கையில் வைத்து இருந்த பையைப் பிளந்து உள்ளே இருக்கு ஊதுவத்தி பாக்கெட்டுகளைக்க் காட்டி "இதுதான் என்னோட பிசினஸ். வீடு வீடாய் போய் விற்று நாலு காசு சம்பாதித்துக் கொண்டு இருக்கிறேன்." என்று சொல்கிறாள். அதைக் கேட்டு அதிர்ந்துபோன சத்ய நாராயணன் "காயத்ரி! நான் இதை எதிர்பார்க்கலை. ப்ளஸ் டூவில் நல்ல மார்க் எடுத்திருந்தே! எதாவது ஒரு கம்ப்யூட்டர் கோர்ஸ் படிச்சு நல்ல வேலைக்குப் போயிருக்கலாம்." என்று சொல்ல காயத்ரி ஒரு பெருமூச்சோடு அவனுக்கு இப்படி பதில் சொல்கிறாள். "விதி சிரிக்கும் போது நாம் அழ வேண்டியிருக்கே!" இந்த வரியிலிருந்துதான் 'தப்புத்தப்பாய் ஒரு தப்பு' கதை மெல்ல சூடு பிடித்து ஆரம்பமாகிறது. - ராஜேஷ்குமார் Publication Details - Publisher: - Pustaka Digital Media Format - Kindle Book - OverDrive Read 265.9 KB - Adobe EPUB eBook 265.9 KB


ஆன்மீகம் : புதிய தினம், புதிய மனம் | ← ஆன்மீகம் : பெண்மையைப் போற்றுவோம் ஆன்மீகம் : கிறிஸ்மஸ் – வார்த்தை மனிதனானார். → ஆன்மீகம் : புதிய தினம், புதிய மனம் கிறிஸ்மஸ் என்றவுடன் ஸ்டார், குடில், கிறிஸ்மஸ் தாத்தா எல்லாம் ஞாபகத்துக்கு வருவது போல, புத்தாண்டு என்றதும் ஒரு விஷயம் எல்லோருக்கும் சட்டென ஞாபகத்துக்கு வரும். அது புத்தாண்டு உறுதிமொழி ! அப்படி என்ன தான் விசேஷமோ, “இன்னில இருந்து நான் இந்த விஷயத்தைப் பண்ணப் போறதில்லை” என சூளுரைக்கும் மக்கள் எக்கச் சக்கம். அந்த வீராப்பு ஒரு சில நாட்கள் முதல், ஒரு சில வாரங்கள் வரை நீடிக்கும். அப்புறம் மனசில் மையம் கொண்ட வீராப்புப் புயல் ஆந்திரா பக்கமோ, கர்நாடகா பக்கமோ கரையேறும். நாமும் “பழைய குருடி கதவைத் தெறடி” பழமொழியைப் போல பழைய வாழ்க்கைக்குள் நுழைந்து விடுவோம். இந்த உறுதி மொழி உலகெங்கும் பிரசித்தம். இன்னில இருந்து குடிக்கவே மாட்டேன், ஒழுங்கா எக்ஸர்சைஸ் செய்வேன், தம் அடிக்கிறவங்க சகவாசம் கூட வெச்சுக்க மாட்டேன், புதுசா எதையாச்சும் கத்துப்பேன் இத்யாதி, இத்யாதி என சகட்டு மேனிக்கு எடுத்துத் தள்ளும் உறுதி மொழிகளில் காற்றில் கரைபவை தான் அதிகம். இதையும் ஒரு ஆராய்ச்சியா எடுத்துச் செஞ்சாங்க. அதில் கண்டுபிடிச்ச விஷயம் என்னன்னா, உறுதி மொழி எடுக்கிறவங்களில 52% பேர் “என்ன தான் வந்தாலும் இதை நான் கடைபிடிப்பேன்” என்று அடித்துச் சொல்கிறார்கள். இறுதி வரை உறுதி மொழியைக் கெட்டியா பின்பற்றுபவர்கள் வெறும் 12% தானாம் ! எதுக்காக இந்த உறுதி மொழிகள் ? எப்படியாவது நமது நிலமையைக் கொஞ்சம் மேம்படுத்த வேண்டும் எனும் ஆசை தான் இல்லையா ? செய்யப்படுகின்ற உறுதி மொழிகளில் பெரும்பான்மையானவை மூன்று வகைகளில் அடங்கிவிடுமாம். ஒன்று, பொருளாதாரம் சார்ந்த உறுதி மொழிகள். இரண்டு, உடல் நலம் சார்ந்த உறுதி மொழிகள். மூன்று குடும்ப உறவுகள் சார்ந்த உறுதி மொழிகள். எது எப்படியோ, நம்முடைய நிலமை கொஞ்சம் பெட்டராகணும் எனும் எண்ணமும், ஏக்கமுமே உறுதி மொழிகள் தோன்றக் காரணமாகின்றன. இந்த புத்தாண்டில் நாம் உடைகளை எடுக்கக் காட்டும் அவசரத்தை உறுதி மொழிகள் எடுப்பதில் காட்டவேண்டாம். கொஞ்சம் நிதானிப்போம். உண்மையிலேயே நாம் எடுக்கின்ற உறுதி மொழிகள் நமது கிறிஸ்தவ வாழ்க்கையை அர்த்தப்படுத்துகின்றனவா ? “ஒருவன் உலகமெல்லாம் தனதாக்கிக் கொண்டாலும், தன் ஆன்மாவை இழந்து விட்டால் அதனால் பயனில்லை” எனும் பைபிள் வாசகத்தை நினைவில் கொள்வோம். நமது உறுதி மொழிகள் எதை நோக்கி இருக்கின்றன ? நமது செல்வம் எங்கே இருக்கிறதோ, அங்கே தான் நமது உள்ளமும் இருக்கும். விண்ணுலக விஷயங்களின் மீதான ஆர்வம் அதிகமாக இருந்தால் நமது உறுதி மொழிகளும் விண்ணக வாசனையுடன் இருக்கும். சிந்தை உலகம் சார்ந்த விஷயங்களெனில் நமது உறுதி மொழிகளும் உலகு சார்ந்தே இருக்கும். நமது செல்வம் உண்மையில் எங்கே இருக்கிறது என்பதைக் கண்டறியும் ஒரு குட்டி டெஸ்ட் என்று கூட இதைச் சொல்லலாம். சரி, இந்த ஆண்டைய புத்தாண்டு உறுதி மொழிகளை ஆன்மீக வளத்துக்கானதாய் ஒதுக்கலாமே ? அப்படி என்ன தான் முடிவெடுக்கலாம் ? 1. “அடுத்தவர்களைக் காயப்படுத்தும் எதையும் நான் இந்த ஆண்டு சொல்ல மாட்டேன்” என்று ஒரு முடிவை எடுத்துப் பாருங்கள். எத்தனையோ பிரச்சினைகள் அழிந்து ஒழிந்து போய்விடும் என்கிறார் எ.டபிள்யூ. டோஸர். ஒரு விஷயத்தைச் சொல்லும் முன், “இந்த விஷயம் அந்த நபரைக் காயப்படுத்துமா ?” என்று யோசித்துச் செய்தால் உறவுகள் செழித்து வளரும். “போனமாசம் நீ என்ன சொன்னே ?”, “நீ மட்டும் யோக்கியனோ..”, ” உன்னோட குடும்பம்....” என்றெல்லாம் குறிபார்த்து வீசப்படும் வார்த்தை ஈட்டிகள் தினம் தோறும் இலட்சக்கணக்கான இதயங்களைக் காயப்படுத்திக் கொண்டே இருக்கின்றன. அத்தகைய வார்த்தைகள் மட்டும் இல்லாமல் இருந்தால் எப்படி இருக்கும் ? அப்படி ஒரு உறுதி மொழி எடுக்கலாமே ! 2. என்னுடைய புகழுக்காக எதையும் செய்ய மாட்டேன், இறைவனின் புகழுக்காகவே எதையும் செய்வேன். எந்தப் புகழ் வந்தாலும் அதை இறைவனுக்கே செலுத்துவேன் எனும் உறுதி மொழி எடுக்கலாம். மனித இயல்புக்கு மிகவும் சவால் விடக்கூடிய உறுதி மொழி இது. எந்தச் செயலைச் செய்தாலும் ஒரு பாராட்டு, ஒரு அங்கீகாரம், ஒரு புகழ்ச்சி அனைத்தையும் எதிர்பார்க்கும் மனசு நமது மனசு. கல்யாணப் பத்திரிகையைக் கூட “முறைப்படி வைக்கலே” என முறைத்துக் கொள்ளும் பழக்கமே நமது இயல்பு. அத்தகைய சூழலில், எந்த ஒரு நல்ல செயலைச் செய்தாலும் அதில் வருகின்ற புகழை இறைவனின் மகிமைக்காய் திருப்பி விட முயலலாமே. சரியான இடத்தில் திருப்பி விடாத வாய்க்கால் தண்ணீர், விளைச்சலுக்குப் பயன்படுவதில்லை, வருகின்ற புகழை இறைவனுக்குத் தராவிடில் நமது ஆன்மீக வயல் ஆரோக்கியமாய் விளைவதில்லை. 3. “பாவம் குறித்த புரிதலோடு இருப்பேன்” எனும் உறுதி மொழியை எடுக்கலாம். பாவம் என்றதும் சட்டென கொலை செய்யாதே, களவு செய்யாதே எனும் வாசகங்கள் தான் மனதில் நிழலாடும். இன்னும் சற்று ஆழமாய் பயணிப்போம். ஒவ்வொரு செயலிலும், ஒவ்வொரு சொல்லிலும், ஒவ்வொரு சிந்தனையிலும், ஒவ்வொரு பார்வையிலும் புனிதம் நிரம்பியிருக்கிறதா, பாவம் பல்லிளிக்கிறதா என்பதைக் கண்டறிவோம். நமது பார்வை சரியாய் இருக்கிறதா ? நமது கரங்கள் சரியான செயல்கள் செய்கின்றனவா என்பதைக் கவனிப்போம். “இரண்டு கண்களுடன் எரி நரகத்தில் நுழைவதை விட ஒற்றைக் கண்ணனாய் பரலோகம் போவது நல்லது !”. நமது பேச்சு அடுத்தவர்களைக் காயப்படுத்துகிறதா, சகோதரனுக்கு எதிராய் கோபம் கொள்கிறேனா, யாரையேனும் இச்சையுடன் பார்க்கிறேனா, யார் மீதாவது எரிச்சல் கொள்கிறேனா, விசுவாசம் இல்லாமல் இருக்கிறேனா, இறை நம்பிக்கை இல்லாமல் இருக்கிறேனா, அச்சம் கொள்கிறேனா, சுயநல சிந்தை இருக்கிறதா, சிந்தனையில் கபடு இருக்கிறதா என ஒவ்வொரு சின்னச் சின்ன விஷயங்களையும் அலசி அதில் பாவம் இருக்கிறதா என்பதைக் கண்டறிவோம். பாவம் குறித்த முழு புரிதலோடு இருத்தலே பாவம் நீங்கிய வாழ்வுக்கான முதல் தேவை ! 4. நமது திறமைகளை இறைவனுக்காய் பயன்படுத்த முடிவெடுக்கலாம். நம்மிடம் இருப்பது பேச்சுத் திறமையாய் இருக்கலாம், நோய் தீர்க்கும் திறமையாய் இருக்கலாம், அல்லது நமது பணி சார்ந்த திறமையாய் இருக்கலாம். எதுவாய் இருந்தாலும், அதை இறைவனின் புகழுக்காகவும், ஆன்மீக வளத்துக்காகவும் செயல்படுத்த முடிவெடுக்கலாம். அதற்கான வழிகளுக்காகவும், வழிகாட்டுதலுக்காகவும் இறைவனை உறுதியாய்ப் பற்றிக் கொள்ளலாம். 5. உறவுகளோடு இணைந்தே இருக்க முடிவெடுக்கலாம். சகோதரனோடு சண்டையிட்டுக் கொண்டு வந்தால் உனது காணிக்கை ஏற்றுக் கொள்ளப் படப் போவதில்லை. இயேசுவே சொல்லும் எச்சரிக்கை இது. நமது உறவினர்கள், நண்பர்கள் அயலார் என யாருடனும் சண்டையற்ற, ஆரோக்கியமான ஒரு உறவை உருவாக்க முயலலாம். பெரும்பாலான உறவு முறிவுகள் ஒரு இரண்டு படி நாம் கீழே இறங்கத் தயங்குவதால் வருபவையே. ஈகோ, பெயர், பந்தா, வறட்டு கவுரவம் இவற்றையெல்லாம் பார்க்காத மனிதர்களிடம் இத்தகைய சிக்கல்கள் இருக்காது. 6. நம்மால் மன்னிக்கப்படாத ஒரு நபரும் இல்லை எனும் நிலை உருவாக்க உறுதி மொழி எடுக்கலாம். நமக்கு பலருடன் கருத்து வேறுபாடு இருக்கலாம், பலருக்கு நம்முடன் கருத்து வேறுபாடுகள் இருக்கலாம். அத்தகைய வேறுபாடுகள் மனக் கசப்புகளையும் கொண்டு வந்திருக்கலாம். “எல்லாரையும் மன்னிப்பேன்” எனும் உறுதி மொழியை எடுக்கலாமே ! அடுத்தவர் நம்மை மன்னிக்க மறுத்து விட்டால் கூட பரவாயில்லை. நாம் மனதார மன்னிப்போம், அவர்களிடம் மன்னிப்பைக் கேட்கவும் தயங்காதிருப்போம். 7. சுய நல சிந்தனையைக் கொஞ்சம் ஒதுக்குவோம். குறிப்பாக ஆன்மீக விஷயங்களைச் செய்யும் போது அதன் மூலம் தனிப்பட்ட லாபங்களைச் சம்பாதிக்க வேண்டும் எனும் எண்ணத்தை முழுமையாய் விட்டு விடுவோம். அந்த லாபம் பணமாகவோ, புகழாகவோ, அங்கீகாரமாகவோ எதுவாக வேண்டுமானாலும் இருக்கலாம். உதற முடிவெடுப்போம். 8. பைபிள் வாசித்து, செபிப்பதில் நிலைத்திருப்போம். இந்த உறுதி மொழியில் ஒரு சின்ன சிக்கல் உண்டு. தினமும் உடற்பயிற்சி செய்வது போன்ற மனப் பயிற்சி இது. ஆனால் ஆழமான விருப்பமும் ஈடுபாடும் இல்லாமல் பைபிள் வாசிப்பதிலோ, செபிப்பதிலோ பயன் ஏதும் இல்லை. எனவே அத்தகைய மனநிலையோடு வாசிக்க உறுதி மொழி எடுப்போம். இறையோடு உரையாடாத வாழ்க்கை அர்த்தம் இழக்கும். வார்த்தையே நமது வாழ்க்கை, உணவு, பானம் எல்லாம் எனும் நிலை உருவாகும் போது நமது ஆன்மீகம் அர்த்தப்படும். கடவுளுடைய குரல் ரேடியோ அலைகள் போல எங்கும் நிரம்பியிருக்கிறது, சரியான அலைவரிசையில் நமது வாழ்க்கையை நிறுத்தும் போது அது நமக்குக் கேட்கும் என்கிறார் சகோதரர் ஸேக் பூனன். அதாவது நமது இதயத்தைத் தூய்மைப்படுத்தி செபிக்கும் போது இறைவனின் குரல் நமக்குக் கேட்கும் என்கிறார். 9. எல்லாம் இறைவனுக்குச் சொந்தமானது எனும் சிந்தனையை வளர்த்துவோம். அனைத்தையும் விற்றுவிட்டுச் சன்னியாசி ஆகவேண்டுமென்பதல்ல அதன் பொருள். நம்மிடம் இருக்கும் பொருள் அனைத்தையுமே கடவுளுக்காய் அர்ப்பணம் செய்து விடல். அதன் பின் அதைச் செலவு செய்யும் போதோ, பயன்படுத்தும் போதோ, இறைவனின் பொருள் எனும் எண்ணம் நம்மிடம் இருக்கும், இருக்க வேண்டும். அதனால் என்ன பயன் ? யாரேனும் அவசர உதவி 500 ரூபாய் வேண்டும் என கேட்டால், கடவுளின் பணம் தான் இது, கேட்பவரிடம் பொய் சொல்லாமல் கடவுளிடம் ஒரு வார்த்தை கேட்டு விட்டு கொடுப்போம், எனும் சிந்தனை உருவாகும் ! உங்கள் பொருளை ஒருவர் இரவல் கேட்டாலும் கொடுக்கும் மனம் அப்போது தான் உருவாகும். அந்த புகழும் இறைவனையே சென்றடையும். 10. இறைவனில் மகிழ்ந்திருப்போம். இயேசுவில் சரணடைவோருக்கு மனநிம்மதியும், அமைதியும் தானாகவே வந்து விடுகிறது. அத்தகைய அமைதி அளவிட இயலா மகிழ்வையும், ஆனந்தத்தையும் தருகிறது. இந்த புத்தாண்டில் இறைவனின் அமைதியில் இணையும் உறுதி மொழியை எடுப்போம். அதற்கு பாவத்தை விட்டு விலகி, இயேசுவின் வாழ்க்கையின் ஒளியில் நமது பயணத்தைத் தொடர வேண்டியது மிக அவசியம். ஒரு முறை, 24 வயதான இளைஞன் ஒருவன் தனது பெற்றோருடன் இரயில் பயணித்துக் கொண்டிருந்தான். திடீரென, அப்பா அப்பா அங்கே பாருங்கள் மரங்களெல்லாம் பின்னால் போகின்றன என்றான். ஹை... அப்பா...இதென்ன மழையா... மழை மழை.. மழை ரொம்ப அழகா இருக்கு ! என்றான். வாவ்.. எல்லாமே சூப்பரா இருக்கே என குதித்தான். எதிரே இருந்த வயதான தம்பதியருக்கு பொறுக்கவில்லை. மெதுவாக பையனின் பெற்றோரிடம், “பாவம், பையனை ஒரு நல்ல டாக்டரிடம் காட்டலாமே” என்றனர். அந்தத் தந்தை புன்னகைத்தார். “தப்பா நினைக்காதீங்க, நீங்க நினைக்கிற மாதிரி இல்லை. என் பையன் பிறவியிலேயே பார்வை இல்லாதவன். ஒரு ஆபரேஷன் முடிஞ்சு இப்ப தான் அவனுக்குப் பார்வை கிடைச்சிருக்கு. அதனால தான் எல்லாமே அவனுக்குப் புதுசா தெரியுது. ரசிக்கிறான்” என்றார். கேள்வி கேட்டவர்கள் நெகிழ்ந்தனர். நமது வாழ்க்கையிலும் அத்தகைய ஒரு பார்வை கிடைத்தால் எத்தனை மகிழ்ச்சியாய் இருக்கும். வெளிப்பார்வை அல்ல ! ஆன்மீகப் பார்வை. ஆஹா, ஆன்மீக வாழ்க்கை எத்தனை அழகானது. இறைவனோடு இணைந்திருப்பது எத்துணை ஆனந்தமானது ! கம்பீரித்துப் பாடும் மனசு எத்துணை அலாதியானது என துள்ளிக் குதிப்போம் இல்லையா ? இருட்டில் இருக்கும் வரை வெளிச்சத்தின் வீரியம் புரிவதில்லை. கூண்டுக்குள் இருக்கும் சிங்கம் கூண்டு தான் காடு என நம்புவதைப் போல, பாவத்தில் புதையும் வரை பாவமே ஆனந்தம் என சிலாகிப்போம். பார்வை பெறும்போது தான், நாம் இதுவரை இழந்தது எத்துணை மிகப்பெரிய இன்பம் என்பதே புரியும். இந்தப் புத்தாண்டில் அத்தகைய பார்வை பெறவேண்டும் என முடிவெடுப்போம், இறைவனை வேண்டுவோம். புத்தாண்டு என்பது காலண்டரின் புதிய நாள் தான். டிசம்பர் 31 தியதி நள்ளிரவில் மாயாஜாலம் ஏதும் நிகழ்வதில்லை, மந்திரங்கள் ஏதும் அரங்கேறுவதில்லை. ஒரு புதிய நாள் மடிந்து, அடுத்த நாள் உதயமாகும். அது ஒரு மைல் கல். மைல் கற்கள் நமது பயணத்தின் திசையையும், நாம் கடந்து வந்த தூரத்தையும் காட்டுபவை. அவையே பயணமல்ல. அவை நமது பயணத்தை நிர்ணயிப்பதுமில்லை. எனவே புத்தாண்டுகளின் மயக்கக் கொண்டாட்டங்களை விடுத்து, அதை அர்த்தமுள்ள ஒரு துவக்கமாக மாற்றுவோம். By சேவியர் Posted in கட்டுரைகள் Tagged ஆன்மீகம், இயேசு, இலக்கியம், கட்டுரை, கிறிஸ்தவம், கிறிஸ்மஸ், குடும்பம், சமூகம், புத்தாண்டு RT @kobakaaran: இதுக்கு பேரு தான் நேரம்னு சொல்லுவாங்க .... https://t.co/ppNhNKXn97 22 minutes ago RT @idumbaikarthi: திருவாசகத்துக்கு உருகாதார் ஒருவாசகத்துக்கும் உருகார் என்பது ஆன்றோர் வாக்கு. திருவாசகத்துக்கு உருகி அதனை ஆங்கிலத்தில் மொ... 24 minutes ago


பள்ளி காலை வழிபாட்டுச் செயல்பாடுகள் - 04.02.19 ~ Padasalai No.1 Educational Website பள்ளி காலை வழிபாட்டுச் செயல்பாடுகள் - 04.02.19 திருக்குறள் :151 அன்பு வாழ்வே சிறந்த வாழ்வு. அன்பிருக்கும் இடம் தேடி அமைதி தானாகவே வந்து விடும். 1.நாசிக் நகரம் எந்த நதி கரையில் அமைந்துள்ளது? 2. தமிழ்நாடு காகித தொழிற்சாலை (TNPL)எங்கு உள்ளது? 1. அவுரி முழுத்தாவரமும் கசப்புச் சுவையும் வெப்பத் தன்மையும் காரப் பண்பும் கொண்டது. இலைகள், வீக்கம், கட்டி முதலியவற்றைக் கரைக்கும், விஷத்தை முறிக்கும், உடலைத் தேற்றும், மலமிளக்கும், வயிற்றுப் புழுக்களைக் கொல்லும், உடலைப் பலமாக்கும். 2. தலை முடியைக் கருப்பாக்கும், மாலைக்கண் நோயைக் குணமாக்கும். வேர் விஷத்தை முறிக்கும். கூந்தல் தைலங்களில் வேர் மற்றும் இலைகள் முக்கியப் பொருளாகச் சேர்க்கப்படுகின்றன. Rampart. கோட்டை Rampant தீவிரமான Ransom. மீள்,மீட்டல் Raiment. துணி,உடுப்பு Recommend சிபாரிசு * மருந்துகளின் இராணி ஆகும் *இது பாக்டீரியாத் தொற்றைக் குணப்படுத்துவதற்காகப் பயன்படும் ஒரு எதிரி உயிரி அல்லது நுண்ணுயிரி கொல்லி ஆகும். * இது பென்சீலியம் நொட்டேடம் எனும் பூஞ்சையில் இருந்து தயாரிக்கப்படுகிறது. * இதை முதலில் கண்டு பிடித்தவர் அலெக்சாண்டர் ஃபிளமிங் ஆகும். * இதை முதன் முதலில் மருந்தாக பயன்படுத்தியவர் ஹோவார்ட் வால்டர் புளோரே ஆகும். * CDMA. - Code Division Multiple Access * CCTV - Closed Circuit Television முன்னொரு காலத்தில் மணிவர்மன் என்னும் மன்னர் மதுரையை சீரும் சிறப்புமாக ஆட்சிபுரிந்து வந்தார். அவனுடைய மனைவி ராணி பத்மாவதி மீது உயிரையே வைத்திருந்தார். அந்நாட்டு மக்கள் தங்கள் அரசனையும் அரசியையும் மிகவும் நேசித்தனர். எங்கும் பசுமையும் வளமையும் குடிகொண்ட அந்த நாட்டில் மக்களுக்கு எந்த ஒரு குறையும் வைக்காமல் மன்னன் ஆட்சி செய்து வந்தார். மக்கள் மகிழ்ச்சியாக இருந்தாலும் அரசன், அரசி இருவருக்கும் மனதுக்குள் ஒரு பெரும் குறை இருந்தது. திருமணமாகி, பல ஆண்டுகள் ஆகியும் தங்களுக்குக் குழந்தை பிறக்கவில்லை என்பதுதான் அது. எதிர்காலத்தில் தங்கள் நாட்டை ஆள ஒரு வாரிசு இல்லையே என மக்களும் மிகவும் கவலைப்பட்டார்கள். ராணி கலங்கும்போதெல்லாம் மன்னன் அவரை சமாதானம் செய்துவந்தார். ஒரு நாள் மதுரை மாநகருக்கு முனிவர் ஒருவர் விஜயம் செய்தார். மன்னரும் மகாராணியும் அவரை அன்போடு வரவேற்று உபசரித்தனர். முனிவரின் காலில் விழுந்து வணங்கி, தங்கள் குறையை அவரிடம் தெரிவித்தனர். முனிவர் மன்னரை நோக்கி, “”இந் நாட்டு மக்களில் யாராவது ஒரு தாய், தான் பெற்ற ஒரே குழந்தையை வைகை நதிக்கு அர்ப்பணித்தால் உனக்குக் குழந்தை பிறக்கும்” என்று கூறினார். அதைக் கேட்டதும் மன்னரும் ராணியும் அதிர்ச்சி அடைந்தனர். எந்த ஒரு தாயும் இதற்கு ஒத்துக்கொள்வது என்பது இயலாத காரியம் என்று நினைத்து இருவரும் தயங்கினர். முனிவரும் “இதைத் தவிர வேறு வழியில்லை’ என்று கூறி அங்கிருந்து சென்றார். மன்னர் அமைச்சரை நோக்கி, “”யாரேனும் ஒரு தாய், தான் பெற்ற ஒரே குழந்தையை வைகை நதிக்கு அர்ப்பணித்தால், நாட்டில் பாதி பரிசாக அளிக்கப்படும்” என்று முரசு அறிவிக்கச் சொன்னார். நாடெங்கும் முரசு அறிவிக்கப்பட்டது. ஆயினும் மக்களில் எந்தத் தாயும் தங்களுடைய குழந்தையை ஆற்றில் விடுவதற்கு முன்வரவில்லை. நாட்கள் பல கடந்தன. அரசனும் அரசியும் மிகவும் சோர்ந்துபோயினர். அரசனின் உடல்நிலை இக் கவலையால் மிகவும் பாதிக்கப்பட்டது. அரசனும் அரசியும் கவலைப்படுவதை அரசனின் மெய்க்காப்பாளன் வேலப்பனால் பொறுத்துக்கொள்ள முடியவில்லை. அவனுக்கு ஓர் ஆண்குழந்தை இருந்தது. பிறந்து ஒரு வருடமே ஆகியிருந்த அக் குழந்தையை வேலப்பனும் அவனது மனைவி ரத்னாவும் மிகவும் நேசித்தனர். சில நாள்கள் சென்றன. கவலையினால் மன்னர் நோயுற்று, படுத்த படுக்கையானார். அரசன் மீது மிகுந்த அன்பு வைத்திருந்த வேலப்பனால் இந்தத் துயரைத் தாங்கிக் கொள்ளமுடியவில்லை. ஒரு குழந்தையின்றி, மன்னர் படும் வேதனையைப் பார்க்கச் சகிக்காமல் ஒரு முடிவுக்கு வந்தான். வீட்டுக்குச் சென்று தன் மனைவி ரத்னாவை அழைத்தான். “குழந்தையில்லாத ஏக்கத்தில் நம் மன்னர் இறந்துவிட்டால், பின்னர் நம் நாடு, சரியான தலைமையில்லாமல் பகைவர்களின் கையில் சிக்கி, அடிமையாகிவிடும்” என்றான். “அதற்கு நாம் என்ன செய்வது?” என்றாள் ரத்னா. “நம் நாட்டைக் காப்பாற்ற நாம் ஒரு தியாகம் செய்யவேண்டும். நமது குழந்தையை வைகை ஆற்றுக்கு அர்ப்பணிக்க வேண்டும்” என்றான். ரத்னா இதைக் கேட்டதும் அதிர்ச்சியில் மயங்கும் நிலைக்குச் சென்றாள். குழந்தையைப் பிரிவது – அதுவும் ஆற்றில் விடுவது என்பதை அவளால் நினைத்துக்கூடப் பார்க்கமுடியவில்லை. ஆயினும் குழந்தையை விட நாடும், மன்னரும் மிக முக்கியம் என்பதைப் பலவாறு தன் மனைவியிடம் எடுத்துச் சொன்னான் வேலப்பன். கணவனின் வார்த்தையை மீறாத அவன் மனைவியும் கண்ணீரோடு அதற்குச் சம்மதித்தாள். மறுநாள் குழந்தையை எடுத்துக்கொண்டு ஆற்றுக்கு வந்தாள். நடப்பதையெல்லாம் பார்த்துக்கொண்டு எந்தவிதச் சலனமும் இல்லாமல் வைகை ஓடிக்கொண்டிருந்தது. ரத்னா ஆற்றில் இறங்கி, கண்ணீரோடு கடைசியாய்த் தன் மகனை முத்தமிட்டாள். ஒரு மூங்கில் தட்டில் குழந்தையைக் கிடத்தி, ஆற்றில் விட்டாள். பிறகு கதறி அழுதவாறே வீட்டுக்குச் சென்றாள். இச் செய்தி அரசனுக்கும் அரசிக்கும் தெரிவிக்கப்பட்டது. அவர்கள் வேலப்பனையும் ரத்னாவையும் அழைத்து, கண்களில் நீர் மல்க நன்றி தெரிவித்தனர். அவர்கள் இருவரையும் புகழ்ந்து, “வேலப்பா, நீங்கள் இருவரும் செய்திருக்கும் தியாகத்துக்கு இந்த நாட்டையே பரிசாக உங்களுக்குக் கொடுத்தாலும் ஈடு செய்ய முடியாது. ஆயினும் நான் அறிவித்தபடி இந்த நாட்டில் பாதியை உங்களுக்குப் பரிசாகத் தருகிறேன்” என்றார் அரசர். வேலப்பன் மன்னரை வணங்கி, “பிரபு! தாங்கள் அளிக்கும் பரிசுக்காக நாங்கள் இதைச் செய்யவில்லை. தங்கள் மீதுள்ள அன்பினாலும் இந்த நாட்டின் மீது நாங்கள் வைத்திருக்கும் பாசத்துக்காகவும்தான் நாங்கள் இந்தக் காரியத்தைச் செய்தோம்” என்று கூறி, அரசன் அறிவித்த பரிசை ஏற்க மறுத்துவிட்டான். மன்னர் மிகவும் வற்புறுத்தியும் அவர்களிருவரும் பரிசை ஏற்றுக்கொள்ள முன்வரவில்லை. நாடே அவர்களின் தியாகத்தைப் போற்றிப் புகழ்ந்தது. சில நாள்களில் அரசி தாய்மைப்பேறு அடைந்தார். மன்னரும் மக்களும் மிகவும் மகிழ்ந்தனர். மாதங்கள் உருண்டோடின. அரசிக்கு ஓர் அழகிய ஆண்குழந்தை பிறந்தது. செய்தியறிந்து நாடே திருவிழாக் கோலம் பூண்டது. வேலப்பனும் ரத்னாவும் தங்கள் துக்கத்தை மறந்து, இந்த மகிழ்ச்சியில் பங்குகொண்டனர். அன்றிரவு ரத்னாவுக்குத் தன் குழந்தை ஞாபகம் வந்தது. வைகைக் கரைக்குச் சென்றாள். குழந்தையைத் தான் விட்ட இடத்துக்குச் சென்று நின்றுகொண்டு, மகன் நினைவில் கண்ணீர்விட்டுக்கொண்டிருந்தாள். திடீரென ஒருவர் ரத்னாவின் முன்னே குழந்தையோடு நிற்பது போலிருந்தது. கண்களைத் துடைத்துவிட்டு, ரத்னா உற்றுப்பார்த்தாள். மன்னருக்கு ஆசி வழங்கிய அதே முனிவர்தான். கையில் குழந்தையோடு நின்று கொண்டிருந்தார். அந்தக் குழந்தை, ரத்னாவின் குழந்தையேதான். ரத்னா வியப்புடனும் மகிழ்ச்சியுடனும் முனிவரைப் பார்த்தாள். குழந்தையை ரத்னாவிடம் கொடுத்த முனிவர், அவளைப் பார்த்து, “நீ குழந்தையை ஆற்றில் விட்டவுடன் நான்தான் எடுத்து வளர்த்து வருகிறேன். நீயும் உன் கணவனும் செய்த இந்த மாபெரும் தியாகத்தைப் பாராட்டுகிறேன். உங்கள் இருவருடைய நாட்டுப்பற்றை இந்த உலகம் உணரவே இதுபோல் செய்தேன். எதிர்காலத்தில் உன் மகன், இளவரசனுக்குத் துணையாக நின்று இந்த நாட்டைக் காப்பான்” என்று கூறி, ஆசி வழங்கினார். குழந்தையுடன் ரத்னா வீட்டுக்கு ஓடோடி வந்த மறுநிமிஷம், இச் செய்தி காட்டுத்தீ போல் பரவியது. அரசனும் அரசியும் ரத்னாவுக்கு மீண்டும் குழந்தை கிடைத்ததை அறிந்து மிகவும் மகிழ்ந்தனர். அக் குடும்பத்தை அழைத்து, அரசவையில் உரிய மரியாதை தந்து கவுரவித்தனர். அவர்களின் நாட்டுப்பற்றை நாடே கவுரவித்தது. * கோவை மாவட்டம் பொள்ளாச்சி அருகே வற்றி போன தேவம்பாடி குளத்தை விவசாயிகளும், ஊர் மக்களும் புனரமைத்து தற்போது நீர் ததும்ப காட்சியளிக்கிறது. * யாருக்கு வாக்களித்தோம் என்பதை காணும் வகையில் வரும் நாடாளுமன்ற தேர்தலில் அனைத்து தொகுதிகளிலும் மின்னணு வாக்குபதிவு இயந்திரத்துடன் விவி பேட் கருவி பொருத்தப்பட உள்ளது. * அரசு நிலங்கள் தொடர்பான விபரம் நில சீர்திருத்த பிரிவில் முறையாக இல்லாததால் கல்வித்துறைக்கு சொந்தமான நிலங்களை கணக்கெடுத்து பதிவு செய்ய வேண்டும் என்று அனைத்து மாவட்ட முதன்மை கல்வி அலுவலர்களுக்கு உத்தரவிடப்பட்டுள்ளது. * நியூசிலாந்து எதிரான 5-வது ஒருநாள் போட்டியில் இந்திய அணி 35 ரன்கள் வித்தியாசத்தில் அபார வெற்றி பெற்றது. இதன் மூலம் 4-1 என்ற கணக்கில் தொடரையும் கைப்பற்றியது. * டேபிள் டென்னிஸ் விளையாட்டின் உலக தர வரிசை பட்டியலில் தமிழகத்தின் சத்தியன் 28வது இடத்துக்கு முன்னேறியுள்ளார். * In Coimbatore near Pollachi the farmers and the public renovated the Devambadi pond which was in a very dry condition. * The VV Pad Tool will be equipped with electronic voting machine in all constituencies in the parliamentary election to see who has voted. * All chief education officers have been ordered to register their educational land holdings as there is no proper land scam in Land Reform Division. * India won by 35 runs in the 5th one-day international against New Zealand. This led to a 4-1 series win. * Sathyan has moved to 28th place in the list of world class rankings in table tennis game. Blog Archive April (2) March (1) February (1) January (1) December (306) November (798) October (698) September (836) August (794) July (809) June (748) May (567) April (435) March (761) February (852) January (955) December (1321) November (1399) October (1196) September (1015) August (1157) July (1083) June (904) May (744) April (763) March (820) February (707) January (828) December (924) November (864) October (938) September (790) August (766) July (747) June (849) May (873) April (708) March (827) February (851) January (982) December (995) November (1094) October (834) September (704) August (650) July (799) June (837) May (688) April (665) March (780) February (558) January (443) December (623) November (572) October (585) September (666) August (713) July (711) June (655) May (689) April (403) March (674) February (495) January (419) December (609) November (528) October (612) September (467) August (517) July (688) June (605) May (535) April (542) March (646) February (455) January (482) December (449) November (390) October (347) September (300) August (290) July (307) June (498) May (503) April (405) March (363) February (261) January (408) December (290) November (225) October (200) September (223) August (164) July (150) June (124) May (124) April (87) March (12) February (2)


text: கணிதத்தில், ஒரு பல்கோண எண் (Polygonal number) என்பது, ஒழுங்கான பல்கோண வடிவில் ஒழுங்குபடுத்தக்கூடிய ஒரு எண்ணாகும். பண்டைய கணிதவியலாளர்கள், எண்கள் கற்கள், விதைகள் போன்றவற்றால் குறிக்கப்படும்போது, அவற்றைக் குறிக்கப்பட்ட விதங்களில் ஒழுங்குபடுத்த முடியும் எனக் கண்டறிந்தனர். எடுத்துக்காட்டாக எண் 10 ஐ, ஒரு முக்கோணமாக ஒழுங்குபடுத்தமுடியும் (முக்கோண எண் பார்க்கவும்): {| | align="center" | |} ஆனால் 10 ஐ ஒரு சதுரமாக அடுக்கமுடியாது. எண் 9 ஐ அவ்வாறு அடுக்கமுடியும். (சதுர எண் பார்க்கவும்): {| | align="center" | |} 36 போன்ற சில எண்களைச் சதுரமாகவும், முக்கோணமாகவும் அடுக்கமுடியும். ( முக்கோண சதுர எண்): {| |- align="center" valign="bottom" | | | |} ஒரு பல்கோணத்தின் இரு அடுத்துள்ள பக்கங்கள் ஒவ்வொன்றிலும் ஒரு புள்ளியை அதிகப்படுத்தி அப்புள்ளிகளுக்கிடையே மற்ற தேவையான பக்கங்களைச் சேர்த்தால் இதற்கு அடுத்த அளவுப் பல்கோணம் கிடைக்கும். கீழேயுள்ள படங்களில் புதிதாகச் சேர்க்கப்பட்ட புள்ளிகள் சிவப்பு நிறத்தில் காட்டப்பட்டுள்ளன. பல்கோண எண்களின் வகைகள் சில முக்கோண எண்கள் சதுர எண்கள் ஐங்கோணி, அறுகோணி போன்ற கூடிய பக்கங்களைக்கொண்ட பல்கோணிகளும் புள்ளிகளின் அடுக்காகக் காட்டப்படக்கூடியவை. (convention படி, எத்தனை பக்கங்கொண்ட பல்கோணிக்கும் 1 முதலாவது பல்கோண எண்ணாகும்). ஐங்கோண எண்கள்: அறுகோண எண்கள் 36: (இது முக்கோண எண்ணும், ஒரு சதுர எண்ணுமாகும்.) வாய்ப்பாடு s -பலகோணத்தின் பக்கங்களின் எண்ணிக்கை எனில், n -வது s-கோண எண், P(s,n) காணும் வாய்ப்பாடு: n-வது s- கோண எண்ணுக்கும் முக்கோண எண் Tn -க்குமுள்ள தொடர்பு: எனவே: தரப்பட்ட s-கோண எண் P(s,n) = x எனில் அட்டவணை ஆதாரங்கள் The Penguin Dictionary of Curious and Interesting Numbers, David Wells (Penguin Books, 1997) []. MathWorldல் பல்கோண எண்கள் வடிவ எண்கள் ru:Последовательность двенадцатиугольника


text: கள்ளக்குறிச்சியில் சீமான் பிரசாரம்- Dinamani கள்ளக்குறிச்சியில் சீமான் பிரசாரம் கள்ளக்குறிச்சி சட்டப் பேரவைத் தொகுதிக்குள்பட்ட தியாகதுருகம், சங்கராபுரம் தொகுதிக்கு உள்பட்ட சின்னசேலம் உள்ளிட்ட பகுதிகளில் நாம் தமிழா் கட்சியின் தலைமை ஒருங்கிணைப்பாளா் சீமான் சனிக்கிழமை பிரசாரம் செய்தாா். இந்தக் கட்சி சாா்பில் கள்ளக்குறிச்சி சட்டப் பேரவைத் தொகுதியில் போட்டியிடும் திராவிட முத்தமிழ்ச் செல்வி, சங்கராபுரம் தொகுதியில் போட்டியிடும் வேட்பாளா் ஆகியோரை ஆதரித்து சீமான் பிரசாரம் மேற்கொண்டாா். கள்ளக்குறிச்சி புறவழிச் சாலையில் உள்ள தனியாா் விடுதியில் அவா் செய்தியாளா்களிடம் கூறுகையில், திமுகவின் தோ்தல் அறிக்கை ஒரு வெற்று அறிக்கை. இலங்கையில் தமிழா் இனப் படுகொலை விவகாரத்தில் திமுக அக்கறை காட்டுவதுபோல நடிக்கிறது என்றாா் அவா்.


கடலுக்குச் செல்லவேண்டாமென அனர்த்த முகாமைத்துவ மத்திய நிலையம் எச்சரிக்கை – சுபீட்சம் – Supeedsam கடலுக்குச் செல்லவேண்டாமென அனர்த்த முகாமைத்துவ மத்திய நிலையம் எச்சரிக்கை மறுஅறிவித்தல் வரை எவரும் கடலுக்குச் செல்லவேண்டாமென அனர்த்த முகாமைத்துவ மத்திய நிலையம் எச்சரிக்கை விடுத்துள்ளது. குறிப்பாக நாளை 5 ஆம் திகதி முதல் மறுஅறிவித்தல் வரை மீனவர்கள் எவரும் கடலுக்குச்செல்ல வேண்டாமென அனர்த்த முகாமைத்துவ மத்திய நிலையம் மேலும் எச்சரிக்கை விடுத்துள்ளது. இதேவேளை, வங்காள விரிகுடா, மற்றும் நாட்டைச் அண்டியு்ள கடல் பகுதிகளில் குறிப்பாக வடக்கு, கிழக்கு மற்றும் தெற்கு பகுதிகளில் நாளை முதல் காற்றின் வேகம் அதிகரித்துக் காணப்படும். பொத்துவிலிலிருந்து காங்கேசன்துறை வரை திருகோணமலை ஊடான கடற்பரப்பில் மழையோ அல்லது இடியுடன் கூடிய மழையோ பெய்யலாம். இதேவைளை, வடக்கு – கிழக்கு கடல் பரப்பில் பொத்துவிலிலிருந்து புத்தளம் வரை திருகோணமலையூடாக, காங்கேசன்துறை மற்றும் மன்னார் ஆகிய கடற்பரப்பில் மணித்தியாலத்திற்கு 30 முதல் 40 கிலோமீற்றர் வேகத்தில் காற்று வீசக்கூடும். இதேவேளை, திருகோணமலை மற்றும் காங்கேசன்துறை கடல்பரப்பில் காற்றின் வேகம் மணித்தியாலத்திற்கு 55 கிலோமீற்றர் வேகத்திற்கும் அதிகமாக காணப்படும். இடியுடன் கூடிய மழை பெய்யும் வேளையில் கடற்பரப்பில் மணித்தியாலத்திற்கு 70 முதல் 80 கிலோமீற்றர் வேகத்தில் காற்று வீசும் என எதிர்பார்க்கப்படுகின்றது. இதனால் மீனவர்கள் மற்றும் கடலில் பயணிப்போர் நாளை 5 ஆம் திகதி முதல் மறு அறிவித்தல் வரை கடலுக்குச் செல்லவேண்டாமென அனர்த்த முகாமைத்துவ மத்திய நிலையம் வேண்டுகோள் விடுத்துள்ளது. இதேவேளை, மீனவர்கள் நாளை 5-ஆம் திகதி முதல் தெற்கு ஆந்திரா, வடதமிழகத்தின் ஆழ்கடல் பகுதிக்கு செல்ல வேண்டாம் என்று சென்னை வானிலை ஆய்வு மைய இயக்குநர் எஸ்.பாலச்சந்திரன் அறிவுறுத்தியுள்ளமை குறிப்பிடத்தக்கது. Previous articleகபொத சாதாரண தர பரீட்சைக்கு சீரற்ற காலநிலையினால் எதுவித தடையுமில்லை Next articleஉரிமைகள் மறுக்கப்பட்ட ஓர் இனமாகவே எமது மக்கள் இந்த நாட்டில் வாழ்ந்து வருகின்றார்கள் – மட்டக்களப்பு மாவட்டத்தில் உள்ள அரச உத்தியோகஸ்தர்கள் அனைவரும் ஒன்றிணைந்து போதைப்பொருளுக்கு எதிராக செயற்பட்டு மட்டக்களப்பு... மந்திர உச்சாடனங்களுடன் கொக்கட்டிச்சோலை ஸ்ரீ தான்தோன்றீஸ்வரர் ஆலயத்தில் கொடியேற்றம்.


text: 191 பீச்ட்றீ கோபுரம் (பொதுவாக "பீச்ட்றீ" கோபுரமென்றே அழைக்கப்படுகிறது) அட்லான்டாவின் நான்காவது உயரமான வானளாவியாகும். 50 மாடிகளையும், 235 மீட்டர் உயரத்தையும் கொண்ட இக் கட்டிடம், உலகின் மிக உயர்ந்த 200 கட்டிடங்களுள் ஒன்றாகும். மிகவும் அழகிய தோற்றம் கொண்ட இக் கட்டிடம், 1991, மற்றும் 1998 ஆம் ஆண்டுகளுக்கான போமா (BOMA) விருதைப் பெற்றது. இதன் இரண்டு கோபுரங்களினதும் முகப்புகளுக்கு "ரோசா தாந்தே" எனும் கருங்கல் பலகைகள் பதிக்கப்பட்டுள்ளன. யன்னல்கள், சாம்பல் நிற கண்ணாடிகளால் ஆனவை. ஒவ்வொரு கோபுரமும், இரவில் ஒளியூட்டப் படுகின்ற உச்சிகளைக் கொண்டுள்ளன. கட்டிடக்கலை நிறுவனங்களான கெண்டால்/ஹீற்றன் அசோசியேற் நிறுவனமும், ஜோன்சன்/பர்கீ ஆர்க்கிட்டெக்ட் நிறுவனமும் இக்கட்டிடத்தை வடிவமைத்துள்ளன. இக்கட்டடம் முன்னாள் முக்கிய விடுதியாகிய மஜஸ்டிக் விடுதி இருந்த இடத்தில் கட்டப்பட்டுள்ளது. உசாத்துணை வெளி இணைப்புகள் One Ninety One Peachtree Tower at Cousins Properties ஐக்கிய அமெரிக்க வானளாவிகள்


source: fineweb

text: * இறைவனை உணர்ந்தால் உங்கள் முகம், குரல், தோற்றம் எல்லாமே மாறிவிடும். நீங்கள் மனிதகுலத்திற்கு ஒரு வரப்பிரசாதமாக இருப்பீர்கள். * நாம் செலுத்தும் பணிவுக்கும் மரியாதைக்கும் பிரதிபலனாக, இறைவன் எதாவது ஒரு நலனைத் தரவேண்டும் என்று நாம் எதிர்பார்க்கும் வரை, உண்மையான பக்தி ஏற்படாது. * நமது உள்ளத்தை திறந்து வைத்திருந்தால், உலகிலுள்ள நல்ல நினைவுகள் அனைத்துக்கும் உரிமையுள்ளவர்கள் ஆகிவிடுவோம். * தன்னை அடக்கப் பழகியவன் வெளியே உள்ள எதற்கும் வசப்படமாட்டான். அவனுக்கு அதன் பின் அடிமைத்தனமும் இல்லை, அவனது மனமும் விடுதலை பெற்றுவிடுகிறது. அத்தகையவனே உலகத்தில் நன்றாக வாழும் தகுதி பெற்றவனாகிறான். * இறைவனுக்குப் பணி செய்ய விரும்புபவன் முதலில் இவ்வுலகில் உள்ள அனைத்து உயிர்களுக்கும் பணி செய்ய வேண்டும். இறைவனது தொண்டர்களுக்குத் தொண்டு செய்பவர்களே அவரது உத்தமத் தொண்டர்கள் என்று சாஸ்திரங்கள் கூறுகின்றன. - விவேகானந்தர்


text: சூர்யா கண்ணன்: உபுண்டு, விண்டோஸ் 7 Dual Boot இன்ஸ்டால் செய்வதில் உள்ள பிரச்சனையும், தீர்வும். உபுண்டு, விண்டோஸ் 7 Dual Boot இன்ஸ்டால் செய்வதில் உள்ள பிரச்சனையும், தீர்வும். இந்த காணொளியை பார்க்கவும். இந்த முறையிலேயோ அல்லது உங்களுக்கு தெரிந்த வேறு ஏதாவது முறையிலேயோ உபுண்டுவை, விண்டோஸ் 7 உடன் நிறுவியப் பின், சில சமயங்களில் விண்டோஸ் 7 இன் பூட் லோடர் காணாமல் போய்விடும். உபுண்டுவில் உள்ளே நுழைய முடியும் என்றால் உபுண்டுவில் பூட் செய்து கொள்ளுங்கள். இல்லையெனில் உபுண்டு லைவ் சிடியை உபயோகித்து பூட் செய்து கொள்ளுங்கள். பூட் ஆன பிறகு, Terminal Window விற்கு சென்று, இனி திறக்கும் கோப்பின் கடைசி வரிக்கு சென்று கீழ்கண்ட வரிகளை சேர்க்கவும். இதில் hd0,0 என்பது உங்கள் C டிரைவ் ஐ குறிக்கிறது. ஒரு வேளை விண்டோஸ்7 ஐ D அல்லது E டிரைவில் நிறுவியிருந்தால், hd0,1 அல்லது hd0,2 என்று கொடுக்கவும். கோப்பை சேமித்துவிட்டு கணினியை ரீ ஸ்டார்ட் செய்யவும். Posted by சூர்யா ௧ண்ணன் at 2:17 am நண்பருக்கு... நான் ஏதேச்சையாக Google ல் தேடிக்கொண்டிருந்த போது உங்களுக்கு வெப்சைட்டை காண நேர்ந்தது. மிகவும் பயனுள்ள தகவல்கள் கொடுத்து வருகிறீர்கள். எனது புக்மார்க்கில் உங்களது வெப்சைட்டை சேர்த்து தினமும் புதிய தகவல்களை தெரிந்து வருகிறேன். நன்றிகள் பல..... மேலும் உங்களுடைய வெப்சைட்டை பார்த்துவிட்டுதான் எனக்கு உபுண்டு நிறுவ வேண்டும் என்ற ஆவல் ஏற்பட்டறது. நீங்கள் தெரிவித்த தகவல்படி நிறுவினேன். ஆனால் என்னுடைய விண்டோஸ் 7ல் என்னால் பூட் செய்ய முடியவில்லை. நீங்கள் சொன்னது போல் உபுண்டுவில் லோட் செய்து அந்த கமாண்டுகள் கொடுத்து சேவ் செய்தால் சேவ் ஆகாமல் இக்னார் ஆகிவிடுகிறது.


அண்ணா உண்மையா இப்படி நடந்ததோ?? அல்லது இப்படி நடந்திருக்க வேணும் எண்டு ஒரு ஆசையோ???//


text: நொட்ரே-டேம் டி மொன்ரியல் பசிலிக்கா, கனடாவின் கியூபெக் மாகாணத்தின் மொன்றியால் நகரின் வரலாற்று முக்கியத்துவப் பகுதியில் அமைந்துள்ள ஒரு பசிலிக்கா ஆகும். இதன் கட்டிடம், கவனத்தை ஈர்க்கும் உலகின் சிறந்த கட்டிடக்கலைகளுள் ஒன்று எனலாம். இதன் உள் பகுதி பல நிறங்களைக் கொண்டு கம்பீரமாகக் காட்சியளிக்கின்றது. இதன் விதானம் (ceiling), கருநீல நிறம் பூசப்பட்டுப் பொன் நிற நட்சத்திர வடிவங்களால் அலங்கரிக்கப்பட்டுள்ளது. இது நூற்றுக்காணக்கான நுண்ணிய மரச் செதுக்கு வேலைகளினாலும், சமயம் சார்ந்த பல சிலைகளினாலும் அலங்கரிக்கப்பட்டுள்ளது. இதன் பின்புறச் சுவரில் அமைந்துள்ள நிறக் கண்ணாடி வேலைப்பாடுகள், வழமையான தேவாலயங்களில் உள்ளதைப் போல விவிலியம் சம்பந்தமான காட்சிகளைச் சித்தரிக்காமல் மொன்றியலின் சமயம் சார்ந்த வரலாற்றுக் காட்சிகளைச் சித்தரிக்கின்றன. வரலாறு 1657 ஆம் ஆண்டில், உரோமன் கத்தோலிக்க சுல்பிசியன் சபையைச் சேர்ந்தவர்கள், இன்று மொன்றியல் என அழைக்கப்படும், வில்லே-மேரி (Ville-Marie) என்ற இடத்தை வந்தடைந்தார்கள். தீவின் கட்டுப்பாடு இவர்களுக்கு வழங்கப்படவே, இவர்கள் இதனை 1840 ஆம் ஆண்டுவரை ஆட்சி செய்தனர். இங்கு அவர்கள் உருவாக்கிய பங்கு மரியாளின் புனித பெயரால் அர்ப்பணம் செய்யப்பட்டதுடன், இப் பங்குத் தேவாலயமான நொட்ரே-டேம் 1672 இல் அங்கே நிறுவப்பட்டது. 1824 இல், இத் தேவாலயத்துக்கு வருவோர் தொகை அது கொள்ளக்கூடிய அளவுக்கு மேலாக வளர்ந்ததனால், நியூயார்க்கைச் சேர்ந்த ஐரிஷ்-அமெரிக்க புரட்டஸ்தாந்தவரான ஜேம்ஸ் ஓடொன்னெல் என்பவரிடம், புதிய தேவாலயமொன்றை வடிவமைக்கும் பணி ஒப்படைக்கப்பட்டது. கோதிக் மறுமலர்ச்சிக் கட்டிடக்கலை இயக்கத்தின் ஆதரவாளரான ஓடொன்னெல், அப் பாணியிலேயே அத் தேவாலயத்தை வடிவமைத்தார். இந்தத் தேவாலயத்தின் நிலவறையில் புதைக்கப்பட்டவர் இவர் மட்டுமே. இதற்காகவே மரணப்படுக்கையில் இவர் கத்தோலிக்க மதத்தைத் தழுவிக்கொண்டதாகக் கூறப்படுகின்றது. கட்டி முடிக்கப்பட்ட காலத்தில், வட அமெரிக்காவின் மிகப் பெரிய தேவாலயமாக இது விளங்கியது. மேற்கோள்கள் கியூபெக் கனடாவிலுள்ள கிறித்தவக் கோவில்கள்


//குயிலாகக் கூவி, ஒயிலாக விடை பெற்றார் அந்த விமான நிலைய விசிறி.. (பாருங்கடா எப்படி கவிதை நடை வருது)//


text: சோழர் காலக் கட்டிடக்கலை என்பது பல்லவர் காலக் கட்டிடக்கலையின் தொடர்ச்சியாக, சோழர் தமிழ் நாட்டில் வலிமை பெற்றிருந்த கி.பி. ஒன்பதாம் நூற்றாண்டின் தொடக்கம் முதல் பன்னிரண்டான் நூற்றாண்டின் நடுப்பகுதி வரையிலான காலப்பகுதியில் வளர்ந்த கட்டிடக்கலைப் பாணியைக் குறிக்கும். ஆரம்ப காலம் சோழர் எழுச்சியின் ஆரம்ப காலத்தில், முதல் ஒரு நூற்றாண்டு காலம் வரை கட்டப்பட்ட கட்டிடங்கள் மிகவும் குறைவாகவே காணப்படுவதுடன் அவை அளவிலும் சிறியவையாக உள்ளன. திருக்கட்டளை என்னும் இடத்திலுள்ள சுந்தரேஸ்வரர் கோயில், நார்த்தாமலையில் உள்ள விஜயாலயன் கோயில், கொடும்பாளூரிலுள்ள மூவர்கோயில் என்பன குறிப்பிடத்தக்கவை. இவற்றுள் திருக்கட்டளையிலும், நார்த்தாமலையிலும் உள்ளவை ஒன்பதாம் நூற்றாண்டின் இறுதியில் கட்டப்பட்டிருக்கலாம் என்று கருதப்படுவதால் அவையே சோழர்காலக் கட்டிடங்களில் காலத்தால் முந்தியவை எனலாம். இவை தவிர கடம்பர்மலை, குளத்தூர், கண்ணனூர், கலியபட்டி, திருப்பூர், பனங்குடி போன்ற இடங்களிலும் இக்காலக் கோயில்களைக் காணமுடியும். இவற்றுடன் ஓரளவு பெரிய கட்டிடமான ஸ்ரீனிவாசநல்லூரிலுள்ள குரங்கநாதர் கோயிலும் 10 ஆம் நூற்றாண்டின் முற்பகுதியில் கட்டப்படதாகக் கருதப்படுகிறது. இன்று நிலைத்திருக்கும் ஆரம்ப சோழர் காலக் கோயில்கள் அனைத்தும் முழுமையாகக் கருங்கற்களினால் ஆனவை. இவற்றிலே முந்தைய பல்லவர் காலக் கோயில்களின் அம்சங்கள் காணப்பட்டாலும், அவற்றைவிட இச் சோழர் காலக் கோயில்கள் திருத்தமாகக் கட்டப்பட்டுள்ளன. இது பல்லவர் காலத்துக்குப் பின்னர் கற் கட்டிடங்களைக் கட்டுவதில் ஏற்பட்ட முன்னேற்றத்தைக் காட்டுகிறது. மத்திய காலம் பத்தாம் நூற்றாண்டின் இறுதிப்பகுதியில் இராஜராஜ சோழன் பட்டத்துக்கு வந்தபின்னர் சோழப் பேரரசின் வலிமை ஏறுமுகத்தில் இருந்தது. இதன் வெளிப்பாடாக இவன் காலத்திலும், இவன் மகனான இராஜேந்திர சோழன் காலத்திலும் பிரம்மாண்டமான கோயில்கள் கட்டப்பட்டன. இவற்றுள் கி.பி 1003 ஆண்டு தொடங்கப்பட்டு 1010 ல் கட்டிமுடிக்கப்பட்ட தஞ்சாவூரில் உள்ள தஞ்சைப் பெரிய கோயில் என்ற அழைக்கப்படும் பெருவுடையார் கோயில் மிகவும் முக்கியத்துவம் வாய்ந்தது. சோழர்காலக் கட்டிடக்கலையின் முதிர்ச்சியை வெளிப்படுத்துவதாகக் குறிப்பிடப்படும் இக் கோயில் இந்தியாவில் கட்டப்பட்ட எந்தக் கோயிலிலும் அளவில் பெரியது எனக் கருதப்படுகின்றது. 90 அடி அகலம், 90 அடி நீளமுடைய கருவறைக்கு மேல் 190 அடியும், நிலத்திலிருந்து 210 அடி உயரமுடைய விமானத்தைக் கொண்டது இக் கோயில். இதைத் தொடர்ந்து பதினோராம் நூற்றாண்டுத் தொடக்கத்தில் இராசேந்திரசோழன் காலத்தில் கட்டப்பட்டதே கங்கைகொண்ட சோழபுரத்திலுள்ள கோயில். இதன் விமானம் 150 அடி உயரமுள்ளது. தான் பெற்ற போர் வெற்றிகளுக்கான சின்னமாகத் தஞ்சைப் பெரிய கோயிலின் அமைப்பைப் பின்பற்றிக் கட்டப்பட்டது இக் கோயில். கம்பீரமும்,பொலிவும் கொண்ட தஞ்சைக் கோயிலுடன் கங்கை கொண்ட சோழபுரக் கோயிலை ஒப்பிடமுடியாதெனினும், இங்கே அமைந்துள்ள நுணுக்கமான வேலைப்பாடுகள் சோழப்பேரரசின் உச்சகட்ட வலிமையை வெளிப்படுத்துவதாகக் கூறப்படுகிறது. பிற்காலம் சோழர்கள் கி.பி. 1279 வரை தமிழ் நாட்டில் ஆட்சியிலிருந்தபோதும், கங்கை கொண்ட சோழபுரத்துக்குப் பின்னர் முன் குறிப்பிடப்பட்ட இரண்டு கட்டிடங்களுடனும் ஒப்பிடக்கூடிய கட்டிடங்கள் எதுவும் கட்டப்பட்டதாகத் தெரியவில்லை. கும்பகோணத்திற்கு அருகேயுள்ள சூரியனார் கோயிலும், தாராசுரத்திலுள்ள ஐராவதேஸ்வரர் கோயிலும், கம்பகரேஸ்வரர் கோயிலும் பிற்காலச் சோழர்காலக் கட்டிடக்கலைக்கு எடுத்துக் காட்டுகளாகும். இவற்றையும் பார்க்கவும் திராவிடக் கட்டிடக்கலை இந்தியக் கட்டிடக்கலை மேற்கோள்கள் வரலாறு டாட் காம் தமிழர் கட்டிடக்கலை சோழர் கலை இந்துக் கோயில் கட்டிடக்கலை சோழர்கள் கட்டிய சிவன் கோயில்கள் இந்தியக் கட்டிடக்கலை சோழர் கட்டிடக்கலை


text: பேரன்ட்ஸ் கிளப்: August 2009 Posted by pudugaithendral comments (18) Posted by butterfly Surya comments (6) வெற்றி பெற வேண்டும் என்று லட்சியம் கொண்ட பலரும் தனக்கு வழிகாட்ட யாரும் இல்ல ̈ என்று வேதனைப் படுவார்கள். அப்படி தனக்கு வழிகாட்ட யாரும் இல்லை என்று அவர்கள் நினைப்பதுதான் முதல் தவறு. காந்தியடிகளும், திருவள்ளுவரும், விவேகானந்தரும், புத்தரும் என பலரும் தங்களது ஆலோசனைகளை நமக்கு அள்ளித் தந்துள்ளனர்.அவரவர்க்கு ஏற்ற வழிகளையும், தலைவர்களையும் நாம்தான் தேர்ந்தெடுத்துக் கொள்ள வேண்டும். வெற்றி வேண்டுமா உங்களுக்கு? அப்படியானால் இப்படி செய்யுங்கள் என்று குழந்தைகளுக்கு விவேகானந்தர் இங்கு நமக்கு கூறியுள்ள ஆலோசனைகளைப் பார்ப்போமா... எப்போதும் மகிழ்ச்சியாக இருங்கள். தைரியமாகவும் இருக்க பழகிடுங்கள்.பொறுமையும், விடா முயற்சியும் நமது நல்ல நண்பர்கள். எப்போதும் இவற்றுடனேயே இணைந்திருக்கப் பழகுங்கள்.


கே. டி. சந்தானம் - தமிழ் விக்கிப்பீடியா 1948 வேதாள உலகம் Y 1950 பாரிஜாதம் Y 1950 விஜயகுமாரி Y 1951 கைதி Y 1951 மோகனசுந்தரம் Y 1951 சுதர்சன் Y 1952 சின்னதுரை Y 1952 காதல் Y 1952 வேலைக்காரன் Y 1953 அழகி Y 1953 சண்டிராணி Y 1953 தேவதாஸ் Y 1953 மருமகள் Y 1954 கல்யாணம் பண்ணியும் பிரம்மச்சாரி Y Y 1955 கோமதியின் காதலன் Y Y சின்னவேலி ஜமீன்தாராக 1955 மேனகா Y 1955 முதல் தேதி Y Y 1957 அம்பிகாபதி Y Y சடையப்ப வள்ளலாக 1957 சக்கரவர்த்தி திருமகள் Y 1957 மணமகன் தேவை Y 1958 பதி பக்தி Y நல்லசிவம் பிள்ளையாக 1958 எங்கள் குடும்பம் பெரிசு Y 1959 தாய் மகளுக்குக் கட்டிய தாலி Y 1960 ஆடவந்த தெய்வம் Y சிங்காரம் பிள்ளையாக 1960 ஆளுக்கொரு வீடு Y 1960 கடவுளின் குழந்தை Y 1960 கைராசி Y 1960 கவலை இல்லாத மனிதன் Y பரமசிவமாக 1960 விஜயபுரி வீரன் Y 1961 குமார ராஜா Y 1961 நல்லவன் வாழ்வான் Y 1961 பாலும் பழமும் Y பரமசிவமாக 1961 பாசமலர் Y பரமசிவமாக 1962 ஆடிப்பெருக்கு Y Y வெளியீட்டாளராக 1962 செந்தாமரை Y 1963 ஏழை பங்காளன் Y 1963 காஞ்சித் தலைவன் Y 1964 பாசமும் நேசமும் Y 1965 ஆசை முகம் Y சிவசங்கரன் பிள்ளையாக 1965 கலங்கரை விளக்கம் Y நீலாவின் தந்தையாக 1968 பூவும் பொட்டும் Y 1968 ரகசிய போலீஸ் 115 Y தனபால் முதலியாராக 1969 அக்கா தங்கை Y நீதிபதியாக கௌரவ வேடத்தில் 1969 வா ராஜா வா Y மூத்த சிற்பி 1970 திருமலை தென்குமரி Y தமிழ்ப் பேராசிரியர் சொக்கலிங்கம் 1971 கண்காட்சி Y 1971 குலமா குணமா Y 1972 அகத்தியர் Y 1972 சங்கே முழங்கு Y கடைசிக் காட்சியில் நீதிபதியாக 1973 காரைக்கால் அம்மையார் Y Y பணக்கார தொழு நோயாளி 1973 ராஜராஜ சோழன் Y Y பிரதான சிற்பி 1973 திருமலை தெய்வம் Y 1977 ஸ்ரீ கிருஷ்ணா லீலா Y கதை வசனகர்த்தா[தொகு] "https://ta.wikipedia.org/w/index.php?title=கே._டி._சந்தானம்&oldid=2717246" இருந்து மீள்விக்கப்பட்டது இப்பக்கத்தைக் கடைசியாக 29 ஏப்ரல் 2019, 04:46 மணிக்குத் திருத்தினோம்.


text: எழுத்தாளர் எழுத்தாளர் என்பவர் கதை, கட்டுரை, திறனாய்வு, விளம்பரம் உள்ளிட்ட எழுத்துப் படைப்புகளை உருவாக்குபவர். அவரது படைப்புகள் இதழ்கள் மற்றும் நூல்கள் மூலமாக வெளியாகும். இதழ்களில் எழுதும் எழுத்தாளர்களை தொழில் முறை எழுத்தாளர்கள் (Professional Writers), சுதந்திர எழுத்தாளர்கள் (Free - Lance Writers) என இரு வகையாகப் பிரிக்கலாம். தொழில் முறை எழுத்தாளர்கள் இதழ்களில் மாதச் சம்பளத்தில் பணியாற்றுபவர்கள். இவர்கள் எழுதுவதையே தொழிலாகக் கொண்டவர்கள். சுதந்திர எழுத்தாளர்கள் எந்த ஒரு இதழுடனும் நேரிடையாகத் தம்மைக் கட்டுப்படுத்திக் கொள்ளாமல், இதழ்களிடம் மாதச் சம்பளம் பெறும் பணியிலில்லாமல் விரும்புகின்ற அனைத்து இதழ்களுக்கும் எழுதிக் கொண்டிருப்பவர்கள்.


text: செம்மறி ஆட்டு இனங்கள் இறைச்சி உற்பத்திக்காகவும் கம்பளத்திற்காகவும் வளர்க்கப் படுகின்றன. இந்தியாவில் 40க்கும் மேற்பட்ட செம்மறி ஆட்டு இனங்கள் உள்ளன. தமிழகத்தில் 8 வகையான செம்மறி ஆட்டு இனங்கள் இந்திய வேளாண்மை ஆராய்ச்சிக்குழுமத்தால் அங்கீகரிக்கப்பட்டுள்ளன. தமிழகத்தில் சென்னை சிவப்பு, மேச்சேரி, ராமநாதபுரம் வெள்ளை, கடிக்கரைசல், வேம்பூர் போன்ற ரகங்கள் இறைச்சிக்காக வளர்க்கப்படுகின்றன. கம்பள உற்பத்திக்காக கோயம்புத்தூர்குரும்பை, திருச்சி கருப்பு, நீலகிரி செம்மறி ஆடுகள் வளர்க்கப்படுகின்றன. இவை கம்பளத்திற்காக வளர்க்கப்பட்டாலும் இறைச்சியும் தருகின்றன. ஆடுகளை மேய்க்கும்போது எல்லா ஆடுகளும் நன்கு மேய்கின்றதா என்று கண்காணிக்க வேண்டும். ஆரோக்கியமான ஆடுகள் மிகவும் ஆவலுடன் தீவனம் உட்கொள்ளும். மேய்ச்சல் தரையில் மேயாமல் நின்றால் அதை கவனிக்க வேண்டும். ஆடுகள் வயிறு நிரம்ப தின்றுவிட்டு மேயாமல் நிழலில் அசைபோட்டுக் கொண்டு நிற்கும். இத்தகைய ஆடுகளுக்கு தகுந்த சிகிச்சை அளிக்க வேண்டும். நச்சுயிரி நோய்களான ஆட்டம்மை, கால்வாய்க் கோமாரிகளைத் தடுப்பூசி போட்டு நோய் வராமல் காத்துவிடலாம். நுண்ணுயிர் நோய்களான துள்ளுமாரி அடைப்பான், சப்பை நோய், தொண்டை அடைப்பான் போன்ற நோய்களை அந்தந்த நோய்களுக்கான தடுப்பூசி போட்டு நோய்களிலிருந்து காத்துக்கொள்ளலாம். அக ஒட்டுண்ணி நோய்களுக்கு முறையான குடற்புழு நீக்க மருந்து கொடுக்க வேண்டும். ஆண்டிற்கு 4 முறை குடற்புழு நீக்க மருந்து கொடுக்க வேண்டும். ஒவ்வொரு முறையும் குடற்புழு நீக்க மருந்துகளை மாற்றி கொடுக்க வேண்டும். புற ஒட்டுண்ணிகளை நீக்க மருந்து கலந்த நீரில் ஆடுகளை முக்கி எடுத்து நீக்கலாம். அல்லது மருந்து கலந்த நீரை ஆட்டின்மீது தெளித்து நீக்கலாம். ஊட்டச்சத்து குறைவு நோய்களை வைட்டமின் நிறைந்த தாது உப்பைக் கொடுத்து பராமரித்து கட்டுப்படுத்தலாம். செம்மறி ஆடுவளர்ப்பு பற்றி விபரங்களுக்கு சேலம் சந்தியூரில் உள்ள வேளாண்மை அறிவியல் நிலைய கால்நடை பராமரிப்பு உதவி பேராசிரியை அவர்களை நேரிலோ அல்லது தொலைபேசி மூலமோ (0427-242 2550) தொடர்பு கொள்ளலாம். (தகவல்: முனைவர் ப.சித்ரா, முனைவர் சே.மாணிக்கம், வேளாண்மை அறிவியல் நிலையம், சந்தியூர்-636 204. சேலம். 0427-242 2550) மீன் வளர்ப்பில் ஏக்கருக்கு இரண்டரை லட்சம் லாபம்: அனுபவ விவசாயி கெண்டைமீன் வளர்ப்பில் சாதனையை செய்துள்ளார். பிரெடெரிக் நிக்சன் மீன்வளர்ப்பில் ஒரு முன்னோடி. திருச்சி மாவட்டத்தில் லால்குடி தாலுகாவில் உள்ள மேட்டுக்குடி என்னும் கிராமத்தில் மீன் உற்பத்தி குளங்களை 5 ஏக்கர் நீர்பரப்புடன் அமைத்துள்ளார். மீன் குஞ்சுகளை வளர்ப்பதற்கான 9 குளங்களை 25 ஏக்கர் பரப்பளவில் அமைத்துள்ளாளர். மீன்களை வளர்த்து உற்பத்தி செய்வதோடு மீன் குஞ்சுகளை வளர்த்து அவற்றைத் தேவையானவர் களுக்கு கொடுத்தும் உதவுகிறார். வளர்ச்சிக்கான வேக வளர்ச்சிக் கெண்டைகளான கட்லா, ரோகு, மிர்கால், வெள்ளிக்கெண்டை, புல்கெண்டை மற்றும் சாதாக்கெண்டை ஆகிய ஆறு இனங்களும் வெள்ளிக்கெண்டை மீனைத்தவிர மற்ற ஐந்து வகை மீன்களையும் சேர்த்து ஒரே குளத்தில் இவர் கூட்டாக ஒரு எக்டர் பரப்பிளவுள்ள மீன்குளத்தில் வளர்த்தார். வளர்ப்புக் குளத்துக்கு 4 அடி ஆழம் நீர் பாய்ச்சி தேவையான இயற்கை மற்றும் ரசாயன உரங்கள் போட்டு மீன்களுக்கான இயற்கை உணவு 10-15 நாட்களுக்கு குளததில் உற்பத்தி செய்தார். பின்னர், விரலளவு நீளத்திற்கு மேல் வளர்ந்த 10,000 மீன் குஞ்சுகளை வளர்வதற்காக குளங்களில் இருப்பு செய்தார். மீன் குஞ்சுகளுக்கு சிறப்புறச் செய்த "குரோபேஸ்ட்' என்னும் உணவைத் தினமும் தந்துவந்தார். சிறப்பான உணவாலும் மீன் குளத்துநீரின் தரப் பராமரிப்பாலும் மீன்களின் வளர்ச்சியும் அவற்றின் பிழைப்புத்திறனும் மெச்சும்படியாக அமைந்தன. இவற்றின் பயனால் நிக்சன் பெற்ற மொத்த மீன் உற்பத்தி ஆண்டொன்றுக்கு ஒரு எக்டருக்கு 11 டன்கள் (11,000 கிலோ) என நிகறற்றிருந்தது. இவர் வருடத்தில் இருமுறை ஒரே குளத்தில் மீன் வளர்த்தார். மொத்தம் 20,000 மீன் குஞ்சுகளை வளர்ப்புக்குப் பயன்படுத்தியுள்ளார். ஒரு எக்டர் நீர் பரப்பில் ஒரு வருடம் கெண்டை மீன்களை இருமுறை வளர்த்துப்பெற்ற 11 டன் மீன்களை கிலோவிற்கு ரூ.100/- என்று மட்டுமே கணக்கிட்டார். மொத்த வருமானம் ரூ.11 லட்சம். செலவு போக பெற்ற நிகர வருமானம் ரூ.4,78,000/- (தகவல்: முனைவர் வெ.சுந்தர்ராஜ், 90030 13634) -டாக்டர் கு.சௌந்தரபாண்டியன் 1.செய்திகள் குறித்த கருத்துக்களைப் பதிவு செய்யும்போது, எவருடைய மனதையும் புண்படுத்தாத வகையில், நாகரிகமான முறையில் உங்கள் கருத்துகள் இருக்க வேண்டும் என்று எதிர்பார்க்கிறோம். 2.ஏற்கனவே பதிவு செய்யப்பட்ட கருத்துகளையும் விமர்சிக்கலாம். ஆனால் தனிப்பட்ட முறையில் எவரையும் விமர்சிக்காமல், கருத்துக்கள் மற்றும் செய்திகளை மட்டுமே விமர்சிக்க வேண்டுகிறோம். 3.அவதூறான வார்த்தைகளுக்கோ, ஆபாசமான வர்ணனைகளுக்கோ இங்கு இடம் இல்லை. அத்தகைய கருத்துகள் தணிக்கை செய்யப்பட்டே வெளியிடப்படும்; அல்லது முற்றிலுமாக நிராகரிக்கப்படும். 4. வாசகர்கள் தெரிவிக்கும் கருத்துக்களை, அவர்கள் நடையிலேயே எவ்வித அடித்தல், திருத்தல் இன்றி வெளியிட வேண்டும் என்றே நாங்கள் விரும்புகிறோம். அதற்கேற்ப உங்கள் கருத்துக்களை, விமர்சனங்களை நாகரிகமாக பதிவு செய்யுமாறு வேண்டுகிறோம். நீங்கள் கருத்துப் பதிவு செய்ய LOGIN செய்ததும், My Page என்ற பட்டனை கிளிக் செய்து. அதில் உங்கள் புகைப்படம், மெயில் முகவரி, ஊர், நாடு ஆகியவற்றைப் பதிவு செய்ய புதிய வசதி செய்யப்பட்டுள்ளது. ஏற்கனவே பதிவு செய்த புகைப்படத்தை நீக்கவும் வசதி உள்ளது. மேலும் இதுவரை நீங்கள் தெரிவித்த கருத்துக்களைத் தொகுப்பாக பார்த்துக் கொள்ளலாம். இந்த புதிய வசதியை வாசகர்கள் முழுமையாக பயன்படுத்திக் கொள்ள விரும்புகிறோம். உங்களுடைய புகைப்படத்தை மட்டுமே பதிவு செய்யவும்; வேறு எந்த புகைப்படத்தையும் பதிவு செய்ய வேண்டாம்.


ப்ரெஷ் மிளகுத்தூள் - 1 1/2 டீஸ்பூன்


text: மொழிக் கலப்பு பாதகமா? சாதகமா? - Learn Tamil Online இந்தத் தலைப்பை வாசித்ததுமே ஏதோ பட்டிமன்ற தலைப்பு போல இருக்கிறது என்று நீங்கள் நிச்சயம் நினைப்பீர்கள். உண்மை தான். அப்படித்தான் உள்ளது இத்தலைப்பு. இருப்பினும் இது குறித்து அவசியம் பேச வேண்டியிருக்கிறது. அதுவும் பட்டிமன்ற அலங்கார பேச்சு போலல்லாமல் கொஞ்சம் தீவிரமான தேடலோடு பேசுவது முக்கியம். கடந்த வாரம் நாம் மனிதர்கள் ஒரு மொழியை புழங்கும் விதத்தால் அது எப்படியெல்லாம் மாற்றம் அடையக் கூடும் என்பது குறித்து சிந்தித்தோம். அக்கட்டுரையின் இறுதியில் மொழி ஆய்வின் வழியாக ஒரு இன வரலாற்றைப் பின்தொடர்வதில் மொழிக் கலப்பு ஒரு பெரும் தடையாக இருக்குமெனவும் பார்த்தோம். பிறமொழிகள் கலப்பதால் ஒரு மொழியானது எவ்வாறு திரிகிறது என்பது மிகக் கவனமாக புரிந்து கொள்ளப்பட வேண்டிய ஒன்றாகும். ஒரு மொழியில் புழங்கும் சொற்களுக்கும் அதனைப் பேசும் மனிதர்களின் வாழ்வியலுக்கும், அம்மொழி பேசப்படும் நிலத்திற்கும் நெருக்கமான தொடர்பு இருக்கிறது எனவும் பார்த்தோம். சமீபமாக ஒரு இலக்கிய இதழில் வாசிக்க நேர்ந்த ஒரு முக்கியமான கட்டுரை (விகடன் தடம், டிசம்பர் 2016, 'தமிழ் நம் நிலத்தின் கண்ணாடி',ப:80-91) முன்வைத்த பல விசயங்கள் என்னை ஆச்சரியத்தில் ஆழ்த்தின என்றால் அது மிகையல்ல. நாம் எவ்வளவு புரிதலின்றி சில சொற்களை தாய்மொழியில் பயன்படுத்துகிறோம் எனவும், மொழிக் கலப்பு நமது மொழியை மட்டுமல்லாமல் அதன் வழியாக நமது வாழ்க்கை குறித்த புரிதலை எப்படி திரிக்கிறது என்று அக்கட்டுரை ஆசிரியர் திரு.நக்கீரன் அவர்கள் அழகாக விளக்கி இருந்தார். கட்டுரை ஆசிரியர் மிக எளிமையான இரு உதாரணங்களை முன்வைத்து மொழிக்கும் நிலத்திற்குமான தொடர்பை நமக்கு புரிய வைக்கிறார். ஒருவரை வரவேற்க ஆங்கில மொழியில் நாம் பொதுவாக 'Warm welcome' என்று சொல்வோம். பல விழா மேடைகளில் நிகழ்ச்சித் தொகுப்பாளர்கள் இப்படிச் சொல்வதை நாம் பல முறை கேட்டிருக்கலாம். இதற்கு நேர்மாறாக தமிழ் மொழியில் 'மனம் குளிர்ந்த வரவேற்பு' என்று சொல்வதை நாம் கருத்தில் கொள்ளலாம். மேலும் நல்ல மனசுக்காரரை குறீக்க ஆங்கிலத்தில் 'Warm hearted person' என்றும் அதையே தமிழில் 'ஈரமான நெஞ்சமுள்ளவர்/ஈர மனதுக்காரர்' என்றும் குறிப்பிடப்படுவதை நாம் கவனிக்கலாம். அவர் எடுத்துக்காட்டிய, மேற்சொன்ன எளிமையான இரண்டு உதாரணங்களுமே எவ்வாறு அந்தந்த மொழிகள் தத்தமது நிலங்களோடு மிக நெருக்கமான தொடர்புடையவையாக இருக்கின்றன என்பதை விளக்குகின்றன. ஆங்கில மொழி தோன்றிய நிலப்பரப்பு குளிர் பிரதேசம். தமிழ் நிலமோ வெப்பப் பிரதேசம். எனவே அந்தந்த மொழியில் பயன்படுத்தப்படும் சொற்கள் அந்த நிலத்தின் தன்மையை ஒத்தே இருக்கின்றன. ஏறத்தாழ வருடம் முழுவதும் வெயிலில் காயும் தமிழ் நிலப்பரப்பில் வாழும் தமிழர்கள் இயல்பிலேயே குளுமைக்கு ஏங்குபவர்களாக இருக்கின்றனர். போலவே குளிரிலேயே நடுங்கும் பிரித்தானிய நிலத்தில் வாழ்பவர்களோ இதம் தரும் வெப்பத்திற்காக ஏங்கிக் கிடப்பவர்களாகவே இருப்பர். இதுவே அந்தந்த மொழி பிரயோகயோகங்களிலும் எதிரொலிக்கிறது. சரி இதில் எங்கே மொழி கலப்பு இருக்கிறது? இல்லை தான். ஆனால் அம்மொழிக்கு உரிய ஒரு சொல்லாட்சியை அப்படியே நமது மொழியில் கையாள்வது தான் பிரச்சனையே. எடுத்துக்காட்டாக 'வசந்தம்' என்ற சொல் கோடை காலத்தின் துவக்கத்தைக் குறிக்கிறது. ஒப்பீட்டளவில் தென்னிந்தியாவை காட்டிலும் வட இந்தியா குளிர் பிரதேசம். எனவே அவர்கள் வெப்பத்தை வரவேற்கும் விதமாக 'வசந்தம்' எனும் சொல்லைப் பயன்படுத்துகின்றனர். நமது தமிழ் நிலமோ வெயிலிலேயே காய்கிறது வருடத்தின் பெரும்பாலான நாட்களில். கோடையின் துவக்கத்தை தமிழில் 'இளவேனில்' என்ற சொல் குறிக்கிறது. இந்த இடத்தில் பேச்சு வழக்கில் நாம் வசந்தம் என்ற சொல்லை பயன்படுத்தினால் அதன் அர்த்தம் எவ்வளவு திரிகிறது என்பதை நாமே புரிந்து கொள்ளலாம். எத்தனை முறை புதுமணத் தம்பதியரை வாழ்த்தி நாம் 'உங்கள் வாழ்வில் வசந்தம் பொங்கட்டும்' என்று சொல்கிறோம். கொஞ்சம் இப்போது யோசித்துப்பாருங்கள். நாம் இப்படிச் சொல்வது உண்மையிலேயே அவர்களை வாழ்த்துவதாக அமைகிறதா?! தலைப்பை மொழிக்கலப்பு சாதகமா அல்லது பாதகமா என வைத்துவிட்டு சாதகத்தையே இதுவரை பேசவில்லையே என நீங்கள் கேட்பது காதில் விழுகிறது. தமிழுக்கு மொழிக் கலப்பினால் சாதகங்கள் இருப்பதாக தெரியவில்லை. ஆனால் ஆங்கில மொழிக்கு உண்டு. அது குறித்து அடுத்த பகுதியில் பார்க்கலாம்.


text: சூதாட்டத்தில் தோல்வி அடைந்ததால் 36 பேரைக் கொன்ற கொடூரன் | Philippines police identify Manila casino killer | Puthiyathalaimurai - Tamil News | Latest Tamil News | Tamil News Online | Tamilnadu News சூதாட்டத்தில் தோல்வி அடைந்ததால் 36 பேரைக் கொன்ற கொடூரன் Published : 04,Jun 2017 08:24 AM பிலிப்பைன்ஸ் நாட்டின் தலைநகரான மணிலாவில் சூதாட்டத்தில் தோன்ற நபர் 36 பேரை துப்பாக்கியால் ஈவிரக்கமின்றி சுட்டுக் கொன்ற சம்பவம் நடந்துள்ளது. இந்தத் தாக்குதல் நடத்தியவரின் பெயர் 42 வயதான ஜெசி கார்லோஸ் ஜேவியர் என்று தெரியவந்துள்ளது. பிலிப்பைன்ஸ் நாட்டைச் சேர்ந்த அவர், அதே சூதாட்ட விடுதியின் நிரந்தர வாடிக்கையாளர். இவர் ஏற்கனவே பலமுறை இங்கு சூதாடி, ஏராளமான பணத்தை இழந்த வெறியில் இந்த கொலைவெறி தாண்டவத்தில் ஈடுபட்டதாக தற்போது தெரியவந்துள்ளது. சூதாடுவதற்காக நிறைய பேரிடம் பெரும் தொகையை கடனாகப் பெற்று அதை திருப்பி செலுத்த முடியாத நிலையில் இந்த விபரீத முடிவில் அவர் இறங்கியதாக ஜெசி கார்லோஸ் ஜேவியர் குடும்பத்தினர் அளித்த வாக்குமூலத்தில் தெரியவந்துள்ளது. ஆரம்பகட்ட விசாரணையில், ஐ.எஸ் தீவிரவாத அமைப்பின் 'லோன்உல்ஃப்' என்னும் தற்கொலைப் படையினர் இந்த தாக்குதலை நடத்தியதாக கூறப்பட்டது. இந்த தாக்குதலில் 36 பேர் உயிரிழந்ததாகவும் அந்த விடுதியில் இருந்த பணத்தை கொள்ளையடிக்கும் நோக்கத்தில் இந்த தாக்குதல் நடத்தப்பட்டிருக்கலாம் என போலீசார் முன்னர் தெரிவித்தனர். ஆனால் தீவிர விசாரணையில், தாக்குதல் நடத்திய நபர் பிலிப்பைன்ஸைச் சேர்ந்த சூதாட்டக்காரர் என்பதும், சூதாட்டத்தில் தோல்வி அடைந்ததால் இப்படி ஒரு சம்பவத்தை நிகழ்த்தியதும் தெரியவந்தது. சம்பவம் நடந்த ரெசார்ட்ஸ் வேர்ல்ட் மணிலா என்னும் அந்த சூதாட்ட விடுதியில் தற்காலிகமாக மூடப்படுவதாக அந்த நிறுவனத்தின் ட்விட்டர் பக்கத்தில் அறிவிக்கப்பட்டுள்ளது. தாக்குதலைத் தொடர்ந்து சம்பவ இடத்திற்கு விரைந்த போலீசார், அந்த விடுதிக்கு சீல் வைத்ததுடன் அந்த பகுதிக்குள் வெளிநபர்கள் நுழையவும் தடை விதித்தனர். மேலும் அந்த விடுதியில் இருக்கும் அனைவரும் பாதுகாப்பாக இருப்பதாக பிலிப்பைன்ஸ் போலீசார் தெரிவித்துள்ளனர். எனவே, ரெசார்ட்ஸ் வேர்ல்ட் மணிலா சூதாட்ட விடுதியில் நடைபெற்ற தாக்குதல் தீவிரவாத தாக்குதல் அல்ல என மணிலா நகர காவல்துறை தலைவர் உறுதிப்படுத்தினார். அட்டாக் பாண்டிக்கு மஞ்சள் காமாலை: மருத்துவமனையில் அனுமதி தமிழக அரசை மத்திய அரசுதான் கட்டுப்படுத்துகிறது: ராகுல்காந்தி பேட்டி Related Tags : Philippines, police, Manila, Casion, Killer, பிலிப்பைன்ஸ், மணிலா, துப்பாக்கியால் சுட்டுக்கொலை, ரெசார்ட்ஸ் வேர்ல்ட்,


ஒரு அமாவாசை இரவில்


text: பணிவோடு வேண்டுகிறேன்... கொஞ்சம் பெரிய கட்டுரையாக அமைந்து விட்டது. போதிய அவகாசம் இருக்கும்போது பொறுமையாக இதை படிக்க வேண்டுகிறேன் நன்றி! இந்தியாவுக்கு இமயம் ஒரு பெருமை. இந்துமாகடல் ஒரு பெருமை. இனிய காதல் சின்னம் தாஜ்மஹால் ஒரு பெருமை. இன்னும் இருப்பன எல்லாமே பெருமை சேர்க்கின்றன. அத்துனை பெருமைகளையும் அடியோடு அழிக்க ஒரு சிறுமையும் உண்டு. எந்த ஒரு தேசத்திற்கும் ஒரு சின்னம் இருக்கும். ஒரு கொடி இருக்கும் தேசிய கீதம் இருக்கும். தேசிய பறவை இருக்கும். தேசிய மிருகம் இருக்கும். இந்தியாவுக்கு மட்டுமே தேசிய அவமானம் ஒன்று உள்ளது. அதுதான் அந்த பெருமைகள் அனைத்தையும் அடியோடு அழிக்கும் சிறுமை. எந்த நாட்டிலும், வாழ்க்கை முறைகளையும் , வாழ்க்கை ஆதாரங்களையும் மேம்படுத்துவது "கல்வி"தான். இந்தியாவைப் பொருத்தவரை இதன் தேசிய அவமானமே இதன் கல்வி முறைதான். போதாகுறைக்கு "விவசாய நாடு "என்ற பெருமை வேறு. உழவுத்தொழில் என்பது ஒவ்வொருவரின் உடலோடு --- உயிரோடு – உணர்வோடு – உணவோடு --------தொடர்புகொண்டது என்பதை யாரும் மறுக்க முடியாது. அப்படிப்பட்ட தொழிலுக்கு இன்று என்ன மரியாதை இருக்கிறது? 2000 ஆண்டுகளுக்கு முன் எழுதிய வள்ளுவர் இறைவனுக்கு சமமாக மதித்து தொழப்படவேண்டியவன் உழவன் என்று எழுதியுள்ளார். அன்று உழவனுக்கு அந்த பெருமை சேர்த்தது அவன் செய்துகொண்டிருந்த உழவுத்தொழிலும், அதன் இறையான்மையும் அல்லவா? அதே உழவுத்தொழிலைத்தானே இன்றும் உழவன் செய்துகொண்டிருக்கிறான். அந்த இறையாண்மை மிக்க தொழிலை இன்று யாருமே மதிக்காமல் இருக்க காரணம் என்ன? ரேசன் கடைகளில் அரிசி விளைவதாகவும், சந்தைகள் காய்கறிகளைத் தருவதாகவும் , டிப்போக்களில் பால் சுரப்பதாகவும் பட்டணத்து குழந்தைகள் புரிந்து கொள்வதற்கு யார் பொறுப்பு? இதன் விளைவுகள்தானே இன்றைய விவசாயியின் கேவலமான நிலை? இத்தனைக்கும் காரணம் நமது கேவலமான கல்விமுறை அல்லவா? இந்தோனேசியா போன்ற சின்னஞ்சிறு நாடுகளிலெல்லாம் விவசாயத்திற்கு முதல் மரியாதையுண்டு. காரணம் அவர்களது கல்விமுறை அப்படி. விவசாய நாடான இந்தியாவில் , ஒருவன் விவசாயத்தை எப்போது படிக்கிறான் ? +2 முடித்தபின் , மருத்துவக் கல்லூரியிலோ, பொறியியல் கல்லூரியிலோ இடம் கிடைக்காத பட்சத்தில் , வேறு வழி இல்லாமல் , வேளாண் கல்லூரியில் இடம் கிடைத்து சேர்ந்த பின்னரே விவசாயம் படிக்கிறான். தெளிவாகக் கூறுவதானால், "தலைவிதியே " என்றுதான் இத்திரு நாட்டில் ஒருவன் விவசாயம் படிக்கிறான். அங்கேயும் இன்று வரை இரசாயன வேளாண்மைதான் கற்பிக்கப்படுகிறான். அப்படி இல்லாமல் விவசாயத்தின் முக்கியத்துவத்தை உணர்ந்தோ அல்லது அதன் பலன்களை மேம்படுத்தவோ அல்ல. பாடம் சொல்லித்தரும் "புத்தக அறிவு " பேராசிரியர்களுக்கு போதுமான அனுபவ அறிவு உள்ளதா என்பதும் சந்தேகமே. எல்லாமே ஒரு மூடு மந்திரமாகவே இருக்கிறது. இந்தோனேசியா போன்ற நாடுகளில் முதல் வகுப்பு துவங்கி பள்ளி இறுதி வகுப்பு வரை , ஒவ்வொரு மாணவனும் விவசாயம் படித்தாகவேண்டும். கல்லூரிக்கு சென்றபின் அவரவர் விருப்பப்பட்ட பட்டப்படிப்பு படித்துக் கொள்ளலாம். இதனால் பட்டணத்து குழந்தைகளின் மனதில் விவசாயம் பற்றி ஒரு நல்ல எண்ணம் உருவாவதோடு, விவசாயத்தின் முக்கியத்துவத்தை ஒவ்வொருவரும் உணர்கிறார்கள். எனவே விவசயத்தையும் விவசாயியையும் அவர்கள் மதிக்கிறார்கள். மற்ற தொழில்களெல்லாம் புத்தி கூர்மையும் சுறுசுறுப்பு உள்ளவர்களும் செய்யவேண்டிய தொழில், விவசாயம் மட்டும் எழுதப் படிக்கத்தெரியாத த்ற்குறிகளும் மந்த புத்தி உள்ளவர்களும் செய்ய வேண்டிய தொழில் – என்கின்ற எழுதப்படாத சட்டம் இந்த நாட்டில் நிலவுவது எல்லோருக்கும் தெரியும் . சமுதாய பயிர் நிலத்தில் விஷ விதைகள் தூவப்பட்டால் அறுவடையாகும் வருங்கால இளைய சமுதாயம் எவ்வாறு வடிவமைக்கைப்படும். கடுமையான பொருளாதார நெருக்கடியிலும் கெளரவமாக வாழ இன்றைய விவசாயியினால் முடியுமா என்று சிந்திக்க்த் துவங்கிவிட்டார்கள் விவசாய குடும்பத்தைச் சேர்ந்த நமது இளைஞர்கள்.அதுமட்டுமல்ல. வாய்ப்புக்கள் உங்களை தேடி வந்தால் நீங்கள் அதிஷ்டசாலி, நீங்கள் வாய்ப்புக்களைத் தேடிக்கொண்டால் நீங்கள் புத்திசாலி ---என்ற பழமொழியை புரிந்துகொண்டு கம்யூட்டர் பக்கம் அடியோடு சாய்ந்துவிட்டனர். கல்லூரிகளில் பின்னாளில் சட்டம பொறியியல், மருத்துவம் அல்லது பொருளாதாரம் படிக்கப் போகும் ஒருவனுக்கு எதற்காக விவசாயத்தை கட்டாய பாடம் ஆக்கவேண்டும் ? என்பது நியாயமான கேள்வியாகத் தெரியலாம் வெவ்வேறு தொழில் செய்பவர்களுக்கு விவசாய அறிவு என்ன பலனைத் தந்துவிடும் என்பதை அறிய ஒரு சிறு முயற்சி செய்து பார்ப்போம். ஒரு மருத்துவமனையில் தங்கி சிகிச்சை முடித்தபின் வீடு திரும்பும்போது மருந்துபட்டியலை மறவாமல் கொடுக்கும் டாக்டர் "இனிமேல் இதை இதை எல்லாம் நீங்கள் சாப்பிடக் கூடாது "என்று ஒரு பட்டியலையும் தருகிறார். மருத்துவரான அவர் சப்பிட்டுக் கொண்டிருக்கும் பொருட்களில் எதை எதைத் தவிர்த்தால் , அவர் இன்னும் ஆரோக்கியமாக இருக்க முடியும் என்பது அவருக்கே தெரியாது.( அத்துனை விஷங்களை ஒவ்வொரு டாக்டரும் தினமும் சாப்பிட்டுக் கொண்டுதான் இருக்கிறார்கள்) கிணறு ஒன்று வெட்டி பாம்பேரி அமைத்து பைப்லைன்போட ஒரு இஞ்சினியரை உதவி கேட்கிறோம். அதுமட்டுமல்ல அறுவடை இயந்திரங்கள், அறுவடைக்குப் பின் விளை பொருட்களை பதப்படுத்த அல்ல்து மதிப்பூட்ட தேவையான இயந்திரங்கள,குளிர்சாதன குடோன்கள் வடிவமைப்பவரும் அவர்தான்.அந்த இஞ்சினீயருக்கு விவசாய அறிவுஇருந்தால் அவரது ஈடுபாடு அர்த்தம் மிகுந்ததாக இருக்கும் அல்லவா? ஒரு தோட்டத்தில் பயிர் கடனோடு பல பராமரிப்பு வேலைகளுக்கான கடன் பெற்று வேலைகள் செய்ய ஒரு வங்கியை அனுகுகிறோம். மானேஜர் புராஜெக்ட் போட்டு வரும்படி கேட்கிறார். உடனே ஒரு ஆடிட்டரிடம் ஓடுகிறோம். அவர் படித்ததோ M com அல்லது M C A அவர்தான் பயிர் கடன் முதலான புராஜெக்டை தயாரித்து தருகிறார் ஆடிட்டரிடம் வாங்கிக்கொண்டுபோய் மனேஜரிடம் கொடுக்கிறோம் அவரும் Mcom அல்லது MCA படித்துவிட்டு அக்ரி டிவிசனில் வேலை பார்ப்பவர். கரும்பையோ நெல்லையோ கண்ணில் பார்த்தே இராதவர்தான் விவசாயத்துக்கு லோன் தருகிறார். ஒரு வ்க்கீல் கோட்டில் "Food Poison " பற்றி கேஸ் நடத்துவார். அவருக்கு உணவைப்பற்றியும் அதிலிருக்கும் எஞ்சிய நஞ்சு பற்றியும் இம்மியளவும் தெரியாது.ஆனால் Food Poison கேஸ் நடத்துவார். ஒரு மாவட்ட ஆட்சி தலைவரை எடுத்துக் கொள்வோம் விவசாயிகள் குறை தீர்ப்பு நாளை மாதந்தோறும் சந்திக்கிறார். அவர் படித்து வந்த கல்வி ஏணி என்னவென்று பார்த்தால் B A ( Economics)-- M A ( Sociology ) --- I A S என்று இருக்கும். அவருக்கும் விவசாயத்துக்கும் சம்பந்தமே இருக்காது. 15 நாள் அல்லது 1 மாதம் பயிற்சியில் கிடைத்த " விவசாய அறிவை "வைத்துத்தான் அவர் ஒருமாவட்டத்தின் விவசாயப் பிரச்சனைகள் அனைத்தையும் தீர்க்கவேண்டும். கால்நடை மருத்துவ அதிகாரியாக இருந்தால்கூட தீவனப் பயிர்கள் பற்றியும் அவை விளைவிக்கப்படும் முறைகள் பற்றியும் அறிந்து வைத்திருப்பது நன்மை தராதா? வனத்துறை அதிகாரியாக ஒருவர் நாளை வருவதாக வைத்துக்கொண்டாலும் அவருக்கு வேளாண்மை அறிவு தேவைப்படாத ஒன்றா? ஒரு பத்திரிக்கை ஆசிரியராகவோ அல்லது நிரூபராகவோ ஒருவர் எதிர்காலத்தில் மிளிர்வதாக வைத்துக்கொண்டாலும் அவருக்கு விவசாயம் பற்றிய அறிவு பேருதவி புரியாதா? தொழில் துறைகளை விட்டு விட்டு கலைத்துறைகளைக் காண்போம். ஒரு கவிஞன்" பூப்பூக்கும் ஓசை அதைக் கேட்கத்தான் ஆசை " என்று எழுதுகிறார். விவசாய அனுபவம் அவருக்கு இருக்குமானால் இன்னும் எத்தனை ஆசைகளை வெளியிட்டிடருப்பாரோ? ஒரு ஓவியர் பூ வரைகிறார். புழு பூச்சிகளை வரைகிறார் அந்த பூச்சிகளினால் பூவுக்கு ஏற்படும் சேதத்தையும் வரைகிறர். அவரது கற்பனைத்திறனோடு விவசாய அறிவும் சேர்ந்தால் பாலும் தேனும் கலந்ததுபோல் ஆகாதா? நடைமுறை வாழ்க்கையில் ஒரு பஸ் கண்டக்டரை எடுத்துக்கொள்வோம் சில நேரங்களில் காய்கறி கூடைகளை ப்ஸ்ஸில் ஏற்ற அவர் சம்மதிப்பதில்லை. அவருக்கு மட்டும் அந்த காய்கறிகளை விளைவிக்க ஒரு விவசாயி பட்ட கஷ்டங்கள் தெரியுமானால் நிச்சயம் உதவிக்கரம் நீட்டுவார். ஹோட்டல் நடத்துவோர், வெளிநாடுகளுக்கு காய்கறிகளை ஏற்றுமதி செய்வோர் , பழங்களிலிருந்து ஜாம் ஜல்லி தயாரிக்கும் ஒரு ஆலை அதிபர் முதல் கருப்பட்டி , கரும்பு சர்க்கரை தயாரிப்பவர் வரை வேளாண்மை அறிவை வளர்த்துக்கொள்வது தரத்தின் மேம்பாட்டை உறுதிசெய்யாதா? மண்ணில் விளையும் உணவை உண்ணும் ஒவ்வொருவருக்கும் பயிர் விளைசல் பற்றிய அறிவு அவசியம் இருந்தாகவேண்டும். இதனால்தான் இந்தோனேசியா, கியூபா போன்ற நாடுகளில் +2 வரை "விவசாயம்" ஒரு கட்டாய பாடம் ஆக்கப்பட்டுள்ளது. ஜப்பான் சீனா போன்ற நாடுகளில் பள்ளிக்கூடங்களுக்கு விடுமுறை அளிப்பதேகூட விதைப்பு மற்றும் அறுவடை காலங்களை கணக்கிட்டுத்தான். விடுமுறை நாட்களில் மாணவர்கள் விவசாய வேலைகளில் ஈடுபடவேண்டும் என்பதும் , அவர்கள் பிற்காலத்தில் எந்த தொழிலுக்கு சென்றாலும் அவர்கள் பெற்ற விவசாய அறிவு ஏதேனும் ஒருவகையில் பயன் அளிக்கும் என்பதாலும் இதனை நடைமுறைப் படுத்தி உள்ளனர்.நம் நாட்டில் கோடை விடுமுறையை டிவி யில் கிரிகெட் பார்த்தும், விளையாடியுமே கழிக்கிறார்கள் கல்வி முறையில் பெரும் மாற்றம் வரப்போகிறது என்ற குரல் பல ஆண்டுகளாகவே இந்தியாவில் ஒலித்துக்கொண்டே இருக்கிறது. அப்படி அது உண்மையாகும் வேளையில் , அந்த மாற்றம் செய்யும் அதிகாரம் படைத்தவர்களுக்கு இந்தக்கருத்து மனதில் பட்டால் நல்லது. அனைவருக்கும் எனது தீபஒளி பண்டிகை நல்வாழ்த்துக்கள். Friday, September 18, 2009 போதை கொள்ளச்செய்து, தீய விளைவுகளை உண்டாக்கும் தீண்டப்படாத ஒரு பொருள் மது – என்று இன்றைய வலிமைமிக்க ஊடகங்கள் ஒரு பதிவை நம் மனதில் ஏற்படுத்தி உள்ளன. ஆனால், மனதில் கிளர்ச்சியை உண்டாக்கி ஆடல் பாடல்களை அதிகம் அனுபவிக்கச்செய்யும் சோம பானமாக தேவ லோக இந்திரர்கள் பயன்படுத்தியதாக நாம் ப்ழைய புத்தகங்களில் படிக்கிறோம்..உடல் நலம் காக்கும் அருமருந்தாக அதே மது பயன்பட்டுக் கொண்டிருப்பதைப் பற்றியும் நாம் காண்கிறோம்..அளவுக்கு மிஞ்சினால் அமிர்தமும் நஞ்சுதானே. மது அருந்துவதில் ஓர் நளினம் வேண்டும். அவசரப்பட்டாலோ , அதிகம் குடித்தாலோ விபரீத விளைவுகளை எதிர்கொள்ள வேண்டி இருக்கும்.. மெதுவாக, கொஞ்சம் கொஞ்சமாக , இடைவெளி விட்டுவிட்டு குடித்தால் முழு சுவையையும் அனுபவிக்க முடியும், முழு பலனையும் அடைய முடியும். இதோ என்னுடைய மதுக்கிண்ணத்தில் ( :Blog ) அவ்வப்போது அளவளவாக நிதானமாக சிறிது சிறிதாக மதுவை(கருத்துக்களை ) ஊற்றப்போகிறேன். நீங்களும் அவசரப்படாமல் , பாங்காக, பக்குவமாக, பதமாக சுவையோடு அருந்தி, உங்கள் அனுபவத்தை என்னோடு பகிர்ந்து கொள்ள வேண்டுகிறேன். நன்றி at 8:04 PM Thursday, September 17, 2009 1. உழுத நிலம் கேட்பதில்லை வனத்தில் முளைக்கும் விதைகள் 2. மழை மண்ணிலிருந்தோ விண்ணிலிருந்தோ உண்டாவதில்லை. அது மரங்களிலிருந்து உண்டாகிறது. 3. இயற்கை வேளாண்மை உலகின் எப்பகுதிக்கும் பொருந்தும். 4. இயற்கை ஒருபோதும் மாறுவதில்லை.அதை நோக்கும் நமது பார்வைதான் காலத்திற்கு காலம் மாறுபடுகிறது. காலம் எவ்வளவுதான் மாறினாலும் வேளாண்மையின் பாதுகாவலனாக இயற்கை வேளாண்மை விளங்கும் 5. சுற்றுச்சூழல் கெடுவதால் இயற்கையின் சமநிலை பாதிக்கப்படுகிறது. இதன் காரணமாக இயற்கையின் ஒரு பகுதியான மனிதனின் மனமும் மாசு படுகிறது. அதனால், மன இறுக்கம் மற்றும் தீமை பயக்கும் எண்ணங்கள் தோன்றுகின்றன. 6. நிலம் , நீர் , மரம் , பூச்சி -- இவைகளை அப்படியே விட்டுவிட்டு விளைச்சல் பெரும் வேளாண்மைதான் இயற்கை வேளாண்மை 7. உற்பத்திக்கு பயன்படுத்திய சக்தியை மட்டும் கணக்கிட்டுப் பார்த்தாலே இயற்கை வேளாண்மை மட்டுமே சிறந்த வேளாண்மை என்பது புரியும் 8. எந்த இயற்கைக்குத் திரும்ப மனிதன் ஆசையோடு முயற்சிக்கிறானோ, அந்த இயற்கையின் அடிப்படையே ,மாறி நிரந்தரமாக வேறுபட்டு விட்டால், எப்படி அதை அடைவது? 9. உண்மையான சந்தோஷமான வாழ்க்கையை ஒருவன் இயற்கையோடு இணைந்துதான் அனுபவிக்கமுடியும். at 8:21 PM Tuesday, September 15, 2009 செல்லுமிடமெல்லம் செல்போன் டவர்கள் திரும்பிய பக்கமெல்லாம் திருமண மண்டபங்கள் ரோட்டோர தோட்டமெல்லாம் பெட்ரோல் பங்குகள் பட்டணத்தை ஒட்டிய பூமியெல்லாம் பகட்டான பிளாட்டுகள் செந்நெல் விளைந்த வயலெல்லாம் செங்கல் விளையும் சூளைகள் காற்றடிக்கும் இடங்களிலே காற்றாடி கோபுரங்கள் கரும்பு விளந்த தோட்டமெல்லாம் இரும்பு பட்டறைகள் பருத்தி விளைந்த பூமிகளெல்லாம் பல்கலைக் கழகங்கள் சிறுதானிய நிலங்களெல்லாம் சிறு தொழில் நிறுவனங்கள் புகையிலை பூமியெல்லாம் புகைகக்கும் ஆலைகள் கனிகொடுத்த பகுதியெல்லாம் பிணி நீக்கும் மருத்துவ மனைகள் குப்பைமேடுகளெல்லாம் குப்பைகொட்டும் அரசு அலுவலகங்கள் மாமரங்களை அழித்தேதான் கோபுரங்கள் எழுகின்றன பஸ்டாண்டு விரிவாக்கம் முதல் பன்னாட்டு வானவூர்தி நிலயம்வரை காவுகொள்வது கதிர்கள் ஆடிய கழனிகளையே வெவ்வேறு கணக்குகளின் கவர்ச்சிகளினால் விளைநிலம் குறையுது வேகமாக வேறு தொழில்களின் ஈர்ப்பினிலே வேளாண்மையை மறந்துவிட்டனர் விவரமான சிறுசுகள் கட்டுமானத் தொழில்களிலேயே கட்டுண்டு போனார்கள் விவசாயக் கூலிகள் விளைவிக்க நிலமில்லை அங்கே விளைவிப்பார் யாருமில்லை வேலைசெய்ய ஆளுமில்லை அங்கே மழையோடு மின்சாரத்தை காணவுமில்லை ஜீ பூம்பா மந்திரத்தில் தொழிற்சாலைகளை உருவாக்கலாம் பண்டிதர்களையும் உருவாக்கலாம் தானியத்தை உருவாக்கமுடியாது தப்புத் தாளங்கள் போடும்வரை சோற்றுக்குப் பஞ்சம் வந்தால் சோதனைகள் பெருகிவிடும் கொள்ளை அதிகரிக்கும் கூடவே கொலைகளும் சம்பவிக்கும் காலம் கடக்குமுன்னே கண்டுகொள்ளாவிட்டால் கண்டதெல்லாம் கண்முன்னே நடந்தேதீரும். at 8:29 PM


text: பிரண்டை அல்லது வச்சிரவல்லி (Cissus quadrangularis) மருத்துவப் பயன்பாடுடைய தாவரமாகும். இக் கொடித் தாவரம் பற்றைக் காடுகள், வேலிகளில் வளர்கிறது. முழுக்கொடியும் மருத்துவப் பயன்பாடுடையதாகும். பிரண்டையில் ஓலைப் பிரண்டை, உருட் பிரண்டை, இனிப்புப் பிரண்டை, புளிப்புப் பிரண்டை, முப்பிரண்டை எனப் பல வகைகள் உண்டு. பிரண்டையானது எலும்புகளை பலப்படுத்தும் மருந்தாகவும், ரத்த மூலத்துக்கான மருந்தாகவும், வாயு பிடிப்பு, கைகால் குடைச்சலுக்கான மருந்தாகவும் பயன்படுகிறது. பிரண்டைச் செடி நீர்ப்பற்றான இதன் தண்டு (கொடி) நான்கு பக்க விளிம்பு கொண்டது. பூக்கள் வெள்ளை நிறமானவை; பழம் கறுப்பு நிறமானதாகும். வளரும் தன்மை பொதுவாக இது வெப்பமான இடங்களில் வளர்கிறது. கொடிவகையைச் சார்ந்தது. இந்தியாவிலும், இலங்கையிலும் அதிகமாகக் காணப்படுகிறது. சதைப்பற்றான நாற்கோண வடிவத்தண்டுகளையுடைய ஏறு கொடி, பற்றுக்கம்பிகளும் மடலான இலைகளும் கொண்டிருக்கும் சாறு உடலில் பட்டால் நமச்சல் ஏற்படும் சிவப்பு நிற உருண்டையான சிறியசதைக் கனியுடையது விதை. கொடி மூலம் இனப்பெருக்கம் செய்யப்படுகிறது, இதில் ஆண் பிரண்டை, பெண் பிரண்டை எனஇரு வகைப்படும். பெண் பிரண்டையின்கணு 1 முதல் 1 1\2 அங்குலமும் ஆண்பிரண்டையின் கணுவு 2 முதல் 3 அங்குலமும் இருக்கும். இலைகள் முக்கோண வடிவில் முள் இல்லாமல் பெரிதாக இருக்கும், காரத்தன்மையும். எரிப்புக் குணமும், மைக்ககும் இயல்பும்உடையது. பிரண்டையின் பயன்பாடு பிரண்டையைக் கொண்டு சட்டினி மற்றும் வடகம் செய்யலாம். இந்துக்களின் மரண நல்லடக்கங்களில் புதைக்குழியின் மேல், " கண்ணிப்பிள்ளைச்செடிகள் சிலவற்றோடு பிரண்டைக்கொடியின் சில துண்டுகளும் " நட்டு வைப்பது மரபாகத் தொடர்ந்து வருகிறது. உசாத்துணை மூலிகைகள் - ஓர் அறிமுகம் - சித்தமருத்துவ கலாநிதி சே. சிவசண்முகராஜா கொடிகள் மூலிகைகள் கீரைகள் மெய்யிருவித்திலையிகள் இந்தியத் தாவரங்கள்


நகைகளுக்குரிய ஸகாத்தை யார் கொடுப்பது? - சத்தியமார்க்கம்.காம் உங்கள் தளத்தில் அனைத்து பகுதிகளும் சிறப்பாக உள்ளது. அதிலும் இறைமறை நபிமொழி அடிப்படையில் அழகாக பதில் தரும் ஐயமும் – தெளிவும் பகுதி அருமை. மின்னஞ்சல் வழியாக சகோதரி, திருமதி ஜஹ்ரா – Mrs.Jahra முந்தைய ஆக்கம்அடி மேல் அடி வாங்கும் அமெரிக்கா! அடுத்த ஆக்கம்பனாத்வாலா அவர்கள் மறைவு!


14. மன்சூர்அலிகான்